Aritz Egea. Mendi lasterkaria\nMendiko lasterketek izan duten geldialdia kontuan hartuta, korrikalari askok bestelako erronkei heldu diete. Horietako bat izan da Aritz Egea. Orain egun batzuk ia 90 kilometro egin zituen Izazpi mendian, eta 20.000 eurotik gora bildu zituen Super H eta Baila con EM haur minbizidunen elkarteentzat.\n2020-11-24 / Unai Ugartemendia\nDenboraldia amaitu, eta lehen atseden egunetan dago Aritz Egea (Urretxu, Gipuzkoa, 1984). Hurrengo bi asteetan ez dauka kirola egiteko asmorik. Argi hitz egiten duten horietakoa da. Distantzia luzera begira jarrita dagoela aitortu du.\nNola ari zara osatzen azken erronkatik?\nEgia esan, uste baino hobeto. Erronkaren hurrengo egunean, aje antzeko bat sentitu nuen, oso nekatuta nengoen. Astelehenean, berriz, beste edozein lasterketatan izaten ditudan oinazeak nituen giharretan. Baina asteartean eta asteazkenean jada hobeto nengoen. Atseden garaia tokatzen zait, baina, bestela, korrika egitera joateko moduan nengoen. Hurrengo bi asteetan, erabat gelditzeko asmoa daukat, ez badu behintzat izugarrizko eguraldia egiten oraindik ere.\nZer-nolako esperientzia izan da Eguzkiak Iraun Bitartean erronkarena?\nIzugarria! Jendearen ekarpena itzela izan da. Tofol Castanyerrek esan zidan pertsona moduan erronka honek emango didana lasterketa gutxik emango zidatela. Bete-betean asmatu zuen! Jende asko aritu da laguntzen, eta pena bakarra izan da COVID-19ak festa handiago bat egiten ez uztea. Elkarteek ere aipatu didate erronkak oihartzun handia izan duela. Helburu guztiak bete ditugun sentsazioarekin amaitu dut.\nInoiz ez zenituen hainbeste kilometro egin.\nEz. Denera 83 kilometro egin nituen, eta aurretik, Portugalen egin nuen lasterketa batean, 55 nituen eginak. Udan osatu nuen Pirinioetako Hiru Aterpetxeen errekorrean ere beste 55 kilometro ere egin nituen. Baina egia da azken erronka honetan gauzak ez ditudala ondo egin. Janaria eta edaria ez neuzkan ondo aztertuta, inprobisazioan murgilduta ibili nintzen, agian lasterketa bat ez zelako. Lehen 40-45 kilometroetan oso ondo joan nintzen, baina handik aurrera sufritzea tokatu zitzaidan. Giharretatik justu xamar amaitu nuen.\nEtorkizunean ultra distantzian aritzeko gogoa gelditu al zaizu?\nBai, bai [barrezka]. Hau egin aurretik, zalantzak nituen datorren denboraldiari begira. Ez dakit zenbat izango diren, baina ez zaizkit urte asko geratzen. Urte asko daramatzat, lasterketa asko, bidaia asko, familia ere handituz doa… Datorren urterako, CCC lasterketa [100 kilometro, Chamonix, Frantzia] egiteko puntuak badauzkat, eta ziurrenik han izango naiz. Hori bai, argi daukat hara joanez gero lehiakorra izan nahi dudala. Astean 16-18 ordu entrenatu beharko nituzke. Urtebetez, sakrifizio hori egiteko prest nago. Hura prestatzeko lasterketa batzuk jada baditut buruan.\nAurtengo asmo guztiak pikutara joan ziren COVID-19arengatik. Zer egiteko asmoa zenuen bestela?\nIazko egutegiaren antzekoa egin nahi nuen. Lehenik, urduri jarri nintzen Zegama-Aizkorri lasterketarengatik. Gu etxean geunden, baina Europako korrikalari asko normal zebiltzan entrenatzen, eta, ez nekienez jokatuko zen edo ez, ez nengoen lasai! Ez zela jokatuko esan zutenean, lasaitu egin nintzen. Ondoren, pentsatzen hasi nintzen aurten ez nuela lasterketarik jokatuko, horretaz jabetzen hasia nintzen. Gainera, ez nintzen lasterketak jokatzearen oso aldekoa. Gero, egia da, jokatu diren lasterketa gehienak bikain atera direla. Halere, Pirinioetan jokatu nuen lasterketa batean, gauza izugarriak ikusi nituen! Arauak oso argiak ziren denontzat, baina ahaztu ere, azkar egiten zaizkigu. Arauak ez dira arazoa, gizakiak gara arazoa! Lasterketarik egon ez arren, inoiz baino kirol gehiago egin dut. Aurten ia bidaiatu ere egin ez dugunez, deskantsatuago iritsi naiz denboraldi amaierara. Azoreetan (Portugal) jokatu dugun Trail Serieseko lasterketekin amaitu dut urtea.\nPandemiak zerbait onik ekarri al dizu?\nKirol ikuspuntutik, lasaitasuna. Bizitzari dagokionez, ez zait asko aldatu. Etxean egon beharra tokatu zitzaigunean, ondo egon nintzen, nahiz eta kalean hobeto egongo ginen. Ez nuen ateratzeko beharrik sentitzen. Egoera onartu nuen, nahiz eta gauza askorekin ados ez egon. Ez da munduaren amaiera izan, gu baino askoz okerrago jende mordoa dago!\nEz duzu dortsala janzteko beharrik izan?\nEz. Niri bestela ere kirola egitea izugarri gustatzen zait. Lehiakorra naizela ezin dut ukatu, baina ez nuen lehiatzeko beharrik. Aste askotan 17 ordu inguru ibili naiz entrenatzen, gehienetan bederatzi ordutan ibiltzen naizenean. Baina jendearengan ikusi dut dortsala jartzeko beharra. Azoreetara, esaterako, gu dena ordainduta joan gara, baina jende asko joan da hara bere poltsikotik dena ordainduta, jakin gabe edozein unetan dena bertan behera gelditu zitekeen. Eliteko korrikalarien beharra, berriz, babesleentzat izan da. Datorren urtean babesa izateko, zerbait demostratu beharrean izan dira. Sasi-profesionaletako asko lasterketetan ateratzen dutenetik bizi dira, eta pentsa aurten zenbat aterako zuten.\nAzoreetan lau egunez jarraian aritu zarete korrika. Zer-nolako maila aurkitu duzu?\nIzugarria! Egunero, abiada bizian ibiltzea tokatu zaigu. Irteera eman orduko, oso azkar ibili gara, eta ez nuen pentsatzen hasiera-hasieratik erritmo haietan ibiliko ginenik. Ez zegoen atsedenik! Ni ere azken egunean jo eta ke atera nintzen. Lehen hamarretan amaitu nahi nuen sailkapen orokorrean, baina txakalaldia izan nuen. Orokorrean gustura gelditu nintzen emandako mailarekin. Irabazi behar nien gehienei irabazi egin nien. Lehen zortzietan saltsan egon naizela sentitu dut.\nJendeak maila igotzea, eta zuk pixka bat jaistea batera etorri dira?\nBaietz esango nuke. Azken urteetan nabaritu dut jendea oso indartsu hasten dela lehen metrotik. Irteera askok beldurra ematen dute! Oraindik ere maila eman dezakedala iruditzen zait, eta, alde horretatik, lasai nago. Mailarik ematen ez dudala ikusten dudanean, lasterketak utziko ditut. Hori argi daukat! Oso lehiakorra izan naiz beti, eta nik ez dakit lasterketa batera denbora pasatzera joaten.\nJada zazpi urte daramatzazu mendi lasterketetan. Zer-nolako balantzea egiten duzu urte hauetaz guztietaz?\nNork esan behar zidan 2012an hasi nintzenetik iritsi naizen tokira iritsi behar nuela! Zegama-Aizkorri prestatzeko hasi nintzen, eta, geroztik, euskal selekzioa, ezagutu dudan jendea, egindako bidaiak, Salomon... Oso bide aberasgarria egin dut orain arte. Gainera, niri hau etorri egin zitzaidan, ez nintzen ni honen bila joan, gaur egun gazte asko horren bila doazen bezala. Gutxi edo asko, hau da orain arte lortu dudana, eta egindakoarekin oso gustura sentitzen naiz.\nAurretik triatloian ere beste zazpi urte inguru igaro zenituen. Biak alderatu beharko bazenitu?\nAlderik handienak gauzak lortzeko egin beharreko esfortzuan daude. Mendiko lasterketetan lortutako emaitzek askoz ere esfortzu gutxiago eskatu didate. Esan dezaket triatloian maila askoz ere handiagoa dela. Astean hogei ordu baino gehiagoz entrenatzen nintzen, eta Ironman bat jokatzera iritsi nintzen, ez gehiago. Mendi lasterketetan, berriz, Munduko Kopako probaren bat irabazi dut, Europako txapeldun ere izan nintzen, Espainiako eta Euskal Herriko txapeldun... Bestalde, egia da mendi lasterketetara oso ondo moldatu naizela. Beste askok ere probatu dute bide bera, baina ez dira ni egokitu naizen bezala egokitu.\nHorrek esan nahi du mendiko lasterketak ez direla goi mailako kirola?\nNik uste bide horretan daudela, baina zalantza dut maila horretara iritsiko diren. Gazte asko hasten da kirol honetan, baina urtebete edo bi egin ondoren, utzi egiten dute. Halere, esango nuke azken bi urteetan 20 urte inguruko gazteak oso ondo dabiltzala. Orain hiru edo lau urte galdetu izan bazenit, ez nizuke erantzun bera emango. Esaterako, Euskal Herrian, Gontzal Murgoitio hor dago.\nOrain sei edo zazpi urteko euskal selekzioaren maila berriz izateko moduan ikusten dituzu gazteak?\nEz nuke inor haserretzerik nahi, baina oso zaila izango da gure garaiko selekzioa errepikatzea. Talde bikaina genuen: Jokin Lizeaga, Hassan Ait Xau, Iban Letamendi, Imanol Goñi... Kanpoko korrikalari askorekin hitz egin izan dut gai honetaz, eta denek esaten didate maila handia genuela. Munduko Kopako proba askotan, hiru korrikalari sartzen ginen lehen hamarretan. Egia da maila asko igo dela, eta guk, alde horretatik, urte onak harrapatu genituela. Halere, beti pentsatu izan dut kirolari bat ona bada jada 20 urterekin-edo ona izan behar duela. Orain ikusi dut Azoreetan. Ni helduenetako bat nintzen, eta baziren nire inguruko batzuk ere. Baina 20-25 urteko gazte asko ikusi ditut izugarrizko maila dutenak, gehienak suediarrak, suitzarrak, norvegiarrak... Haietako asko profesionalak dira.\nZer da mendi lasterketetako profesionala izatea?\nAipatutakoen kasuan ez dakit nola moldatzen diren, baina beste ezertan ez dute lanik egiten, eta oso herrialde garestietan bizi dira. Ez dakit diru laguntzarik jasotzen duten edo babeslerik baduten, baina mendian korrika egin eta eskiatu besterik ez dute egiten egun guztian. Alpeetan bizi diren asko ere antzeko dabiltza. Agian egokiagoa izango litzateke bizirauten ari direla esatea. Ez dakit ziur zenbat diruz ari garen, baina 10.000 euro inguru jasotzen ariko dira. Egia da kopuru horrekin ezingo dutela etxe bat erosi, edo hiru seme-alaba mantendu, baina hor jarraitzen dute. Ziurgabetasun handia dago korrikalarien artean mendi lasterketen mundu honetan.\nZuk orain dela hiru urte utzi zenuen euskal selekzioa Salomon taldera joateko. Zein aldaketa nabaritu dituzu?\nZalantzarik gabe, proiekzio mediatikoa. Salomonek garrantzi handia ematen die horrelako gauzei, eta badaki marketina dela bere diru iturri nagusia. Medioetan ez du publizitate askorik egiten, baina sare sozialetan, berriz, asko mugitzen da. Alde horretatik, niretzat ezinbestekoa izan da Biel Rafols katalanaren laguntza. Babes handia eskaini digu, eta ez zara objektu bat bezala sentitzen. Bestalde, egun, lasterketa gehiagotatik gonbidatzen naute, eta, zorionez, nik nahi dudan egutegia antolatzen dut; aurrekontu baten barruan, noski! Iker Karrerak bere garaian onartu ez zuen bezala, nik onartu dut sare sozialen gaia. Gaur egun jokoaren parte garrantzitsua bihurtu da sareena, eta ausartuko nintzateke esatera Kilian Jornet ere belarriak jaistera behartuta dagoela.\nOrain dela gutxi, influencer-en jarraitzaileak egurtu dituzu.\nBai, hala da! Uste dut esparru guztietara zabaldu direla, eta ez dakit markentzat ere hori ona den. Asko oso onak dira bere publikazioetan, baina zabaltzen duten mezua... Ez naiz haien oso jarraitzailea, eta daukaten sinesgarritasuna ere ezbaian jarriko nuke, nik eduki dezakedan bezala. Esaterako, baten batek oinetako batzuk oparitzen badizkizu, edo marka batek ordaintzen badizu, nor hasiko da haietaz gaizki hitz egiten? Nik ezagutzen dut bat bizikleta marka batek 100.000 euro ordaintzen dizkiona. Izugarria iruditzen zait!\nLasterketak eta familia uztartzea erreza egiten al zaizu?\nAlaba zaharrenak 6 urte ditu jada. Geroz eta pena handiagoa ematen dit askotan haiek etxean uztea. Askotan, hiru edo lau orduz entrenatzen ibili eta gero, nik ez daukat ganorarik haiekin jolasean ibiltzeko.\nAita zarenetik asko aldatu da lasterketekiko eta kirolarekiko duzun perspektiba?\nLasterketei dagokiena batez ere asko aldatu da. Lehen ez zitzaidan batere kostatzen edozein lekutara joatea; nire bizitza zen azken finean. Gaur egun, ordea, askotan iruditzen zait entrenatzera joaten naizen aldiro umeen zerbait galtzen ari naizela. Haien bizipen asko galtzen ari naizen sentsazioa daukat. Larunbat goizetan haiekin mendira joan beharrean, entrenatzera joaten naiz, eta ia bizitza guztia nire entrenamenduen inguruan moldatzen dugu. Bidaiatzea ere geroz eta gehiago kostatzen zait. Lehen aipatu bezala, orain dela gutxi Azoreetan egon naiz lau eguneko lasterketa batean, eta iritsi orduko faltan sumatzen nituen. Behin korrika hasi ondoren, merezi du, baina... Nik, alde horretatik, zorte handia daukat bikotekidearekin.


Panelatze lanen merkatua produktu desberdinen aukera zabal baten serie laburren fabrikaziora bideratuta dago, eta horrek prozesua prest jartzeko arrapala garrantzitsua dakar berarekin lehen pieza ona lortu arte. Horrez gain, materialaren portaera mekanikoak eta makinaren portaera termo-mekanikoak eraginda ekoizpen serie batean agertzen diren desbiderapenek akastunak agertzea dakarte, nahiz eta aurretik prozesua prest jarrita eduki. Puntu horiek egiten dute osagaien fabrikatzaileak kostu gehigarriak eta desbiderapenak edukitzea ekoizpenaren planifikazioan eta bere lehiakortasuna txikiagoa izatea.\nTestuinguru honetan, nahi den pieza kalitatea emango digun panelatze prozesua sortzeko beharrezkoa den adimena duen panelatzeko makina sartzea da, dudarik gabe, makina-erreminten sektorearen barruan posizionamendu ona lortzeko funtsezko arma. Bukaerako piezaren kalitatea ziurtatu ahal izateak prozesuaren definizioari, prest jartzeko arrapalari eta fabrikazioan agertzen diren akatsei lotutako kostuak murrizten eta serie guztien fabrikazio denbora ziurtatzen utziko die osagaien fabrikatzaileei. Puntu horiek ez ezik, pieza akastunak kentzeak beste onurak batzuk ekarriko ditu berarekin, piezen fabrikazioan erabilitako materialaren, energiaren eta eskulanaren gastuei lotuta.\nProiektu honek panelatzeko makina adimendunen belaunaldi berri bat garatzea planteatzen du, bukaerako piezaren kalitatea ziurtatu ahal izateko. Bere funtzionamendurako, makinaren kontrolak makinaren eta prozesuaren egoera errealari buruzko informazioa aterako du denbora errealeko monitorizazio sistema baten bitartez. Monitorizazio sistema horren bitartez lortutako informazioa erabiliko du makinaren eta prozesuaren portaerari buruzko ezagutzetan oinarritutako kalkulu eredu sendoak elikatzeko, panelatze prozesua zuzentzeko egin beharreko ekintzak automatizatzeko. Panelatze ereduen eta monitorizazioaren emaitzak panelatze prozesua aldatzeko ekintzak definitzeko erabiliko dira, sistema adimendun baten bitartez erabakiko baitira ekintza horiek. Horrela, gainera, piezen fabrikazio automatikoa ziurtatuko da, itxitura sistemen eta aparteko xurgapen premiarik gabe.\nPanelatzeko makina adimendunen gama berri bat garatuko da, zeinak monitorizazio, modelatze eta erabakiak hartzeko elementuak sartuta fabrikatutako piezen kalitatea bermatzea ahalbidetuko duen. Eragingailu hidrauliko optimizatu berri bat edukiko du, panelatze prozesuetan doitasuna hobetzeko.\nPanelatzeko makina adimendunen gama berrian sartuko diren sistemei esker tolestaketaren ibilbideak zuzendu ahal izango dira, eta material eta fabrikatu beharreko pieza bakoitzerako prozesu egoki bat definitu, piezen kalitatea bermatzeko.\nDINTEL proiektuan entitate hauek hartu dute parte: IDEKO, DANOBAT eta STERN.


Haur estimulazio musikal goiztiarraren tailerra 0 eta 3 urteko haur eta familientzat . diariovasco.com\nHaur estimulazio musikal goiztiarraren tailerra 0 eta 3 urteko haur eta familientzat\nTailerra datorren larunbatean izango da. / ARRATIBEL\nHilaren 26an, goizeko 11:00etan, Zizurkilgo Zubimusu Ikastolan. Saioa ordubetekoa izango da eta herritar guztientzat zabalik dago\n20 noviembre 201608:27\nZubimusu Ikastolak antolatuta, haur estimulazio musikal goiztiarraren tailerra eskainiko da 0 eta 3 urte bitarteko haurrentzat eta haien familientzat. Tailerra azaroaren 26an, larunbatean, izango da goizeko 11:00etan Zizurkilgo Zubimusu Ikastolan. Proposamena irekia da eta interesa duen orok har dezake parte. Parte hartzea doakoa da. Musikhazi-Gipuzkoako Musikoterapia Elkarteak gidatuko du tailerra. Elkartearen esanetan, «musikarekin abestuz, jolastuz, instrumentuak joaz eta dantzatuz, haurraren garapena eta gurasoekiko lotura afektiboa indartzea bilatzen dugu».\nEstimulazio musikal goiztiarra «diziplina anitzeko prozesu kognitiboentzat onuragarria» da eta tailerretan hainbat aspektu lantzen dira, hala nola, entzumenaren garapena, muskuluen kontrola eta garun erritmoa, kontzentrazio ahalmena, inteligentzia emozionala edota autokontrola. Plaza kopurua mugatua da. Interesatuek izena eman beharko dute Zubimusu ikastolako idazkaritzan bertara joanda edo 943.69.23.21 telefonora deituta.\nGaur, Ebelen 25. urteurrena\nEmakume Baserritarren Elkarteak (EBEL) 25 urte beteko ditu aurten, eta, hori dela eta, jaia antolatu du gaur, Zizurkil Goian. Egitarau oparoa prestatu dute urteurren-festarako. Goizeko 10:00etan ekitaldia udaletxean egingo da. 11:00etan Astigarragako emakumeen giza proba erakustaldia. 12:00etan, Herri Kirolak. Ondoren, 13:30ean, sari banaketk eta 14:30, bazkaria.\nSanta Xexilia, asteartean\nLoatzo Musika Eskolako ikasleek kalejira alaia eskainiko dute Zizurkil Goiko kaleetan zehar, musikarien eguna ospatzeko, arratsaldeko 18:30ean. Ondoren, txokolatea banatuko da musikarien artean, eta instrumentuen kontzertua eskainiko dute Zimiterioan.


2022-04-12 - Urola Kostako Hitza : Urola Kostako Hitza\nAzpeitira lekualdatu dute Euskal Herriko Trikitixa Elkartearen egoitza nagusia\nAzpeitiko Udalaren eta Euskal Herriko Trikitixa Elkartearen elkarlanaren emaitza da elkartearen egoitza Azpeitira lekualdatu izana. Duela aste batzuetatik, Basazabal jauregiaren solairu tartean kokatzen da egoitza hori. Udalaren arabera, Azpeitiko kultur mugimendua "aberastera" dator trikiti elkartea herrira.\nAste Santurako hiru bisita gidatu antolatu ditu Orioko Turismo Bulegoak\nOstegunean, larunbatean eta igandean izango dira saioak, 11:00etan Pilliku plazatik abiatuta. Ostegunekoa eta igandekoa euskaraz izango dira; larunbatekoa, berriz, gaztelaniaz. Turismo Bulegoan bertan, 'orioturismo@gmail.com' helbidera idatzita edo 943-83 55 65 telefono zenbakira deituta eman daiteke izena. 12 urtetik gorakoek hiru euro ordaindu beharko dute.\nAzkoitiko Udalak asfaltatze lanak egingo ditu Julio Urkixo eta Xabier Munibe kaleetan\nJoseba Azkarate: "Azkoitia moduko plaza batean jardun ahal izatea oso albiste pozgarria da"\n2017an auto istripua izan zuen Joseba Azkaratek (Oñati, Gipuzkoa, 1987), eta tetraplegia du orduz geroztik. Dena den, bere buruari "ahalik eta muga gutxien" jartzen saiatzen da, eta duatloi egokituan murgilduta dabil; hain zuzen ere, munduan bera da duatloia jokatzen dutenen artean desgaitasun handiena duen pertsona. Azkoitri triatloi taldeak antolatuta, hainbat proba jokatuko dituzte apirilaren 30ean, horien artean Duatloi Supersprinta. Duatloi egokitua ere izango da lasterketa hori, eta han lehiatuko da Azkarate.\nUkrainako errefuxiatuen aldeko ekintza solidarioa abiatu dute Gertuk eta SOS Ukraina Zumaia taldeak\nItsulapikoak jarri dituzte elkarteko kide diren saltokietan. Diru sarrerak egiteko aukera ere zabaldu dute.\n45 txori espezie ikusi eta entzun dituzte Arkamurkak antolatuta egin dituzten bi txangoetan\nHurrengo hitzordua maiatzaren 1erako jarri dute, Iñurritzan, ordurako udaberriko pasea espero baitute.\nSoka&Block txapelketaren boulder proba irabazi du Eneko Cantero azpeitiarrak\nLarunbatean jokatu zuten txapelketa, Iruñeko Bihatz eskalada gunean. Finalean, lau bidetatik bi osatzea lortu zuen bakarra izan zen azpeitiarra, eta beraz, harentzat izan zen txapela. Canterok azaldu duenez, "sekulakoa" izan zen finala.


Auzolanean atonduko dute herrigunea - Aiaraldea - Aiaraldea.eus\nAuzolanean atonduko dute herrigunea\nIzar Mendiguren Cosgaya 2017-10-29 10:09\nZolloko hainbat gune garbituko dituzte azaroaren 5ean. / Aiaraldea\nAzaroaren 5ean egingo dute auzolana Zollon.\nAzaroaren bigarren asteburuan izango dira Zolloko Sanmartinak. Ohiturari jarraiki, aurten ere auzolanean prestatuko dituzte hainbat gune. Garazi Abrisketa Zolloko Juntako kidearen esanetan, eliza inguruak egokituko dituzte. Egitekoen artean daude belarra moztea edota eremua txukuntzea.\nUrtean bi auzolan\n"Uda baino pixkat lehenago eta jaien atarian egiten ditugu auzolanak", adierazi du. Larunbateko hitzorduan kanposantua garbituko dute, Domusantu egunagatik. 9:00etan jarri dute hitzordua, eta 12:00ak inguruan egingo dute indarberritzeko hamaiketakoa.\nBataz beste 15 bat lagun elkartu ohi dira, "gehienak gizonak". Hori dela eta, dei berezia egin diete Zolloko emakumeei, herri dinamiketan parte har dezaten: "Tradizioari begiratuta, beti eskatu da baserri bakoitzeko gizon bat egotea, lege ez idatzia izan da. Bada garaia gauzak aldatzeko".


"Rita Payés & Elisabeth Roma" - Gernika-Lumo Kultur etxea\nor.19mar.19:00"Rita Payés & Elisabeth Roma"12€ (Laguna 9€)19:00 Lizeo AntzokiaJarduera mota:Kontzertuak\n21 urteko tronboi-jotzaile eta abeslari kataluniarrak musika bizi eta arnastu du haurra zenetik, familiari esker. Pianoa ikasi zuen eta, ondoren, tronboia. Sant Andreu Jazz Band taldean sartu zen\n21 urteko tronboi-jotzaile eta abeslari kataluniarrak musika bizi eta arnastu du haurra zenetik, familiari esker. Pianoa ikasi zuen eta, ondoren, tronboia. Sant Andreu Jazz Band taldean sartu zen Joan Chamorro baxu-jotzaile eta tenorearen zuzendaritzapean eta Andrea Motis, Eva Fernandez eta Magali Datzirarekin batera hainbat albumetan parte hartu zuen. 2019an bere amari estudio batean grabaketa saio bat oparitu zion. Han grabatu zituzten bizitza osoan lagun izan zituzten abestiak, Europa osoan zehar kantu horiekin biratzeko punturaino. Urtebete geroago, “En familia” lehen albumaren arrakastaren ondorioz, taldea laukote bihurtu zuten Rita Payesen lehen kantu originalak grabatzeko.\nAlbum berriari buruz:\nBere ibilbideko erronkarik handienaren aurrean gaude, lehen aldiz berak idatzitako eta osatutako gaiak izango baitira, 9 urteko ibilbidean inoiz egin ez dituenak. David Casamitjana Sant Andreu Jazz Bandeko teknikariaren estudioan grabatutako 10 abestiko albuma izango da, eta Juan Berbinek ekoitzi du, Latin Grammy saria jaso duen venezuelar musikari ospetsuak. Ateratzen den sonoritatea etxearen marka da: jazza, bossa nova eta gitarra klasikoa. Nahasketa horren ondorioz, ama-alabek Europako hiriburu askotan jo dute.\n“Nunca vas a comprender”” diskoari buruz:\nBolero onenak bihotza urratuta daukazunean idazten dira. Eta mundu guztiak daki 21 urte nahikoa direla hori gertatzeko. Ziurrenik ez da hain maiz gertatzen Bartzelonako ikasle-pisu bateko sofa batetik goizeko 4etan egitea eta lau lerro horiek mundu guztiarentzat entzutea.


Telebista kamerak eta barnetegiak — Gaztezulo\nTelebista kamerak eta barnetegiak\nTelebista kamerak eta barnetegiak https://www.gaztezulo.eus/albisteak/telebista-kamerak-eta-barnetegiak https://www.gaztezulo.eus/albisteak/telebista-kamerak-eta-barnetegiak/@@download/image/34p45-1.jpg\nHasi da Euskal Telebistaren euskarazko orain arteko reality show-rik arrakastatsuenaren denboraldi berria; itzuli da "Basetxea" gure etxeko pantailara. Ikusitakoak ikusita, argi dago bertan lehiatuko direnen arteko batzuek aukera dezente izango dutela datorren udako jaietako saioan aurkezle lanetan aritzeko. Takolo, Aiheko eta Iñigoren oinordekoak izan daitezkeela Eider, Nerea, Esther, Iratxe, Ibai, Aitor, Jose edo Hassan, alegia.\nEmaten duenez, baina, datorren urteko oporraldietan herriz-herri jendeari mikrofonoa ahoko zuloan sartzen eta ia-ia hitz egiten ez uzten jarduteko lehia askoz ere estuagoa izango da hemendik aurrera: irailaren 5ean Berria-n irakurri genuenez, beste reality show bat ematekoa da Euskal Telebista 2004. urte hasieratik. Barnetegi bateko ikasleen gorabeherak agertuko omen dira saio horretan. ETBko arduradunek ez dute argitu euskarazko katean euskañol ezinhobean aritzen diren aurkezle txit ezagunak barnetegi horretara joango ote diren, baina eskertuko genuke. Saioaren aurkezlea nor izango den ere ez dute jakinarazi, baina zurrumurruek diote eguraldiaren partea ematetik eta "Bertatik bertara" saioa aurkeztetik aski ezaguna dugun Andoni Aizpuruk beteko duela lan hori.\nEz dizuet oraindik esan, hala ere, barnetegiko kontuok ETBren zein katetan emango dituzten. Euskara ongi ikastea eta euskaraz aritzea erabat normala eta aldi berean dibertigarria izan daitekeela gogora dezakeen saio hori ez omen da entearen erdarazko katean, ETB-2n, eskainiko. ETB-1en emango dute, alegia. Bietan eskain lezakete, gutxienez, euskarak gaztelaniazkoaren jarraitzaileen artean ere bere tokia handitu dezan.\nEuskara gutxiago FR 3 telebistan\nFrance 3 telebista kateko programazioa aldatu dute irailean, eta Euskal Herri izeneko albistegiaren errepikapena bertan behera utzi dute. Euskarak albistegi horretan besterik ez du tokirik Frantziako telebista publikoan, eta leku eskasa gainera, izan ere, albistegi bakoitzean minutu bateko presentzia baino ez du gure hizkuntzak.\nOhi denez, ETBk zuzenean eskaini dizkigu aurten ere Kontxako estropadak. GPSa eta beste izan ditu berrikuntza. ETBk ere berritu behar luke estropadok emateko modua: ikusten ez diren traineruak, distantzia eta helmuga irudi kaskarrak... Akatsetatik ere ikas daiteke, ezta?


Txupinazoak lehertu zituen atzo Tolosan San Juan jaiak. Noticias de Gipuzkoa\nTxupinazoak lehertu zituen atzo Tolosan San Juan jaiak\nGaur kuadrillek hartuko dituzte kaleak eta Euskal Herri plazako bazkarian 1.400 lagun elkartuko dira\ntOLOSA- Plaza Zaharra morez koloreztatu zen atzo. Tolosako Asanblada Feministak egin zuen jai parekideen aldarrikapenak eman zien hasiera aurtengo San Juan jai goiztiarrei. Gaur kuadrillek hartuko dituzte kaleak.\nTolosarrak bete-betean murgilduta daude festen lehenengo asteburuan. Atzo txupinazoa bota ondoren, gaurkoa ekitaldiz betetako eguna izango da. Kuadrillek beren txupinazo propioa jaurtiko dute 12.00etan plaza Berrian;goizean erraldoi eta buruhandiak kalez kalez ibiko dira eta kuadrillen eguneko egitarauaren baitan hainbat ekitaldi izango dira;hala nola, herri-bazkaria Euskal Herria plazan, non 1.400 elkartuko diren, erromeria, larrain-dantza, Mulambo taldearekin kalejira edo elektrotxaranga.\nBestalde, 12.00etan, V. Tolosa Herria Argazki Lehiaketaren sari-banaketa egingo da Casino elkartean eta 18.00etan haurrentzat ikuskizuna izango da Alondegia plazan.\nGauean musikak hartuko du protagonismoa. 23.00etan dantzaldia izango da Jazpana taldearekin Lopez Mendizabal plazan eta plaza Berrian Gabezin taldea arituko da. Amaitzeko, Jainekin txarangak kaleak alaituko ditu. - M.S.S.\netiquetas: tolosa, txupinazoa


Istorioak entzutea gustatzen zaigu - Zientzia Kaiera\nIrudia: Gizakiak istorioen ekoizle eta kontsumitzaile porrokatuak gara. Telebistako azken serieak ikusten ditugu gogoz baina oraindik ere su baten inguruan batzen gara iraganeko istorioak kontatzeko. (Argazkia: Toa Heftiba. Iturria: Unsplash)\nArgitalpen-data: 2021/04/13 · Atala: Dibulgazioa, Kolaborazioak\n18 apirila, 2021\nAsteon zientzia begi-bistan #346 – Zientzia Kaiera\n[…] ezaugarri unibertsala omen da. Narrazioek betetzen duten paperari buruzko ikerketa baten emaitzak ekarri dizkigu asteon Juan Ignacio Pérez biologoak. Agta ehiztari-biltzaileek zabaltzen eta kontatzen dituzten narrazioak izan ditu begi-bistan […]


Gaztedik hiru domina bereganatu ditu Sokatira Mundialaren lehen jardunaldian | Herri Kirolak | Naiz\n2021 IRA. 16 - 17:44h\nGaztedik hiru domina bereganatu ditu Sokatira Mundialaren lehen jardunaldian\nLaukizko taldeak urrezko domina irabazi du emakumezkoen 500 kiloko proban eta gizonezkoen 560 kilokoan. Gizonezkoen lehian, gainera, brontzezko domina ere golkoratu du B taldeak.\nGaztedik talde mixtoen arteko lehian hartu du parte goizean, baina dominak arratsaldean iritsi dira (Aritz LOIOLA / FOKU)\nEuskal tiralariek hiru domina irabazi dituzte, bi urrezko eta brontzezko bat, Getxon jokatzen ari den Munduko Lur Gaineko Sokatira Txapelketaren lehen jardunaldian. Hirurak Laukizko Gaztedi taldeak eskuratu ditu eta hirurak arratsaldeko saioan iritsi dira.\nAurreneko domina emakumezkoen 500 kiloko proban irabazi du Gaztedik. Laukizko taldeak Bedford Ladies talde ingelesa menderatu du finalean eta urrea golkoratzea lortu du. Hirugarren postua Sins talde suitzarrarentzat izan da eta laugarrena Kaiserberg alemaniarrarentzat.\nHandik gutxira, gizonezkoen 560 kiloko proban, Gaztedik beste bi domina irabazi ditu. Urrezkoa Gaztedi A taldearentzat izan da, finalean Sins talde suitzarra baino gehiago izan ondoren. Eta brontzezkoa Gaztedi B taldeak eraman du, hirugarren posturako lehian Mosnang, beste talde suitzar bat mendean hartuta.\nGoizeko saioan euskaldunek ez dute lortu finalerdietan sartzea. Gizonezkoen 680 kiloko proban (Getxo izan da euskal ordezkaria) garaipena Ebersecken talde suitzarrarentzat izan da, zilarra Heure neerlandarrarentzat eta brontzea Stans-Oberdorf suitzarrarentzat.\nTalde mixtoen 580 kiloko proban, aldiz, urrea Allgäu Power Zell talde alemaniarrak bereganatu du, finalean Perugia italiarrari irabazita. Brontzea Valleitrekkers neerlandarrentzat izan da. Gaztedi eta Mutriku izan dira euskal ordezkariak maila horretan.\nLehiaketak bihar jarraituko du taldekako azken jardunaldiarekin. Goizean gizonezkoen 720 kiloko proba eta 23 urtez azpiko gizonezkoen 600 kilokoa jokatuko dira; arratsaldean gizonezkoen 640koa eta emakumezkoen 540koa.


BESTE HERIOTZA BAT URDAILEKO MURRIZKETA BATEN ERRUZ - A GOLPE DE BISTURÍ\nAzken hamabost egunetan bi biktima izan dira Bartzelonan mota honetako ebakuntzen ondorioz.<?xml:namespace prefix = o />\n48 urteko emakume bat izan da oraingoan Bartzelonako Sagrada Familia klinikan hil dena urdaila murrizketa baten ebakuntzaren ondorioz.\nEbakuntzak arrakastarik ez izatean emakuma garun-heriotza egoeran sartu zen Bartzelonako zainketa Intentsiboetako Unitatera (ZIU). Emakumea astelehenean operatu zuten eta orain, familiarren gertuko beste iturri batzuen arabera euren senideek kirurgilaria salatu nahi dute ustezko zabarkeriagatik.\nEmakume hauek dira, azken bi aste hauetan zehar ebakuntza mota honen ondorioz Bartzelonan suertaturiko heriotzak. Aurreko kasua leku berdinean eta arrazoi berberagatik gertatu zen urtarrilaren 21ean. Hau dela eta, klinika hau epai-data baten zain dago.\nHildako emakumeak arazoak zituen pisuarekin. Ebakuntzaren aurretik, klinikak medikuen hitza guztiz fidagarria izango zela bermatu zuen, eta zailtasunik ez zela egongo komunikatu zioten. Oraingoan, senideak guztiz etsiturik daude. Klinikak eskeintzen zieten bermea egiazkoa ez zela ikusirik, medikuak aitzipetu nahi dituzte. Hauek, salaketa jaso ondoren, bitartekaritzaren ostean heriotza ekarri zuten zailtasunak guztiz “normalak eta aurreikusgarriak” izan zirela jakinarazi zuten.\nKlinika honen zuzendariak, Jose Roberto Serrak, teknika kirurgikoa “guztiz zuzena” izan zela bermatu zien atzo kazetariei. “Ebakuntza hauetan gerta daitezkeen zailtasun aurreikusgarriak izan ziren, %10 eta %15 baten kalkulatu daitezkeenak, alegia”.\nKlinika hau, Bartzelonan sortu ziren lehenengotarikoa da eta bere sorkuntzatik era honetako 329 ebakuntza kirurgiko egin ditu %0,9-ko hilortasun tasa izanik.


Asteroko kronikie: 2020/10\nGOTZON, ez dakitt zelan katalogau beharko doguzen gaurko 3 zuluok. UB zonan? Beste zona barri bat egin, ZB Ziortza Bolibar edo? Zeuk esan, eta fitxak egin eta bialduko detsudaz.\nIBON, Aritzek gaur ez zekan astirik, baiña ulertu detsat egunen baten nahi badogu lagunduko gaittuala falta dirazen lezak lokalizatzeko. Kontuan hartzeko!\nXABI, konfirma mesedez blogeko entrada honen formatua ondo dagon edo ez.\n201018: Urtzi, Oier.\nAstarloko atxak. Familixa respektibuak hartuta, Ziortza-Bolibarko zona politt honetara egin dogu, udazken koloretako egun eguzkitsu honetaz gozatzeko. Helburua, Astarlo gaiñian erreferentziauta genkazen 4 zuluak lokalizatzia. Gehixago esango dot: uste dot gaur izan dala lehelengo aldixa, nik neuk, GEV-en katalogoko lezaren bat berlokalizatzia lortu dotena. Bat ez, hiru! Oin: (betiko legez) numeruak ez deskue kuadrau, eta basarrixetako jentiak emondako erreferentziak, eta lehendik genkazenak ez datoz bat; badirudi zona honetan sei leza egon leikezela, barrena.\nHorretarako, lagungarrixak izan jakuz bertako biztanlien azalpenak:\n• Aritz (...). Bera, eta gurasuak etxian zeguazen. Batetik, etxetik bistan dagon zulua seiñalau deskue. Eta bestetik, lau piñu baltzetatik "harutzago" (etxeko bistatik kanpo) dagozen beste hiru (edo lau? ez dot ondo gogoratzen) zuloren erreferentzixak emon deskuez, euretako bat topatzeko gatxa izango dala argittuta, eurak tapau zebelako.\n• Muniozgureneko gizon gaztiak zehaztasunez azaldu desku, tontorretik hurre dagon zuluan kokapena.\nAzken horretara jo dogu ba, ume eta guzti, ira artetik gora txiri-txiri. Mendixa garbi topau dogu: ezagun da Astarlokuak-eta ondo zaintzen dabela, elorrixak iñausten-eta. Hasieran ez dot jakin zergaittik, baiña gero Gorriaga tontorreko "elorri baso intransitablea" gogoratu dot, eta hobeto ulertu dot. Tontorretik hurre, andra eta umiak atxetan eta ahuntzekin olgetan laga doguz, eta Urtzi eta bixok Muniozgurenek esandako lekutik sartu gara. Denpora gitxixan topau dogu zulua, GEV-298 Astarlo I duda barik, kataloguan aittatzen daben zugaitza eta guzti. (...). Sarrerako argazkixa hartuta. SW norabildian zabaldutako lezatxo bat da, sarreran eskarpe laban-ipurdiko-on-bat-hartzeko-moduko batekin (ez gara jaitsi); 4 bat metroko sakoneran gelatxo biribil bat ikusten da, derrubio zoruakin, 10 bat metroko desarrolluan, eta altura haundixakin (arrakala forman). Krokis probisional bat egin dogu, baiña hurrengo baten sokatxo batekin jaitsi eta hobeto marraztu beharko da. Eta Gotzon, ez dakitt zelan katalogau beharko doguzen hónek zuluok. UB zonan? Beste zona barri bat egin, ZB Ziortza Bolibar edo? Zeuk esan.\nAstarlokuak be komentau deskue aurreko egunian Axpekuak esandako gauza bera: Gorriagatik honako basuan, zulo bat egon behar zala, eta bertan oin dala x denpora harri-erorketa haundi baten burrunbadia entzun zebela.\nTontor nagusittik aurrera eginda, lehelengo leza horretik hurre ("a poca distancia al E") ei dagon GEV-299 Astarlo II zuluan billa ibilli gara, baiña ez dogu topau. Puntu horretatik, tribua tontor txikirutz juan da, eta basarrittarrak esandako zuluak topatzen saiatu gara.\nLehelengo, Astarlok esandako lehelenguan billa jaitsi naiz, tontor bixen artetik behera datorren kanalaren eskumako karaitza-barran, arta haundi baten ezkerraldian. Arazuak izan dittudaz (kaletarra ni!) eze, berak seiñalautako arte hori beste batekin konfundidu dot (gaiñera haritza zala uste dot), eta leku okerrian billa ibilli naiz. Gero konturatu naiz arbola ez zala nik uste nebana, eta halaxe izan da: horra jo, eta ezkerrian bista-bistan zeguan zulua. GEV-842 Astarlo IV deskribapenakin bat datorrena... itxuraz, eze, sarreran bertan dagon gorosti haundixan arantzekin, eta nere gaurko erropekin, ez nenguan sartzeko moduan. Datuak: (...). NE norabidian zabaltzen da. Estratuen alde planuan badago be, GEV-ek diñuan moduan "en una especie de diaclasa que corta a los estratos" eginda dago. Krokis txiki bat egin dot, baiña esandako moduan ez da fidagarrixa, eta hobe hurrengo baten buzo eta sokatxo batekin ondo marraztia. Muniozgurenen bazkarixa enkargatzeko atxeki ona. ;-)\nHortik aurrera, gauza gitxi. Goikuak zertan ibilli dirazen ez dakitt, baiña antza danez ez dabe gauza haundirik topau. Zalantzia geratu jake, ea arantzez betetako zuluen artian bat (asko zeguazen eta), ez ete zan izango Astarlok esandakua, sakonagua zala iritzitta. Ondo egongo litzake, Ibon, egunen baten Aritzekin batera konfirmau ahal izango bagendu. Bestalde, tontor txikittik behera datozen kanaletan (estratuen alde hausixan egindakuak), gora eta behera ibilli gara, eta zulo bakarra topau dogu, sarreria 1,5 m zabal, 1 m altu, txikixa eta subhorizontala, elorri adarrez nahitta estalitta. Hortik burua sartuta, W-SW norabidian 2 bat metro sartzen zala ikusi dogu, jarraipen posiblia harriz artifizialki blokeauta. Koordenadak: (...), sarrerako argazkixa hartuta, krokisa eginda. Baiña zalantzia dakat, GEV-en erreferentzietatik (299 edo 841) bat izango ete dan, kokapena eta deskribapena bat ez datozelako.\nHonenbestian, eta etxera goiz bueltau beharra genkalako, Muniozgurenera jaitsi gara zeozer jatera. Hurrengo baten, material pixkatekin bueltauko gara, eta ea falta jakuzenak eta GEV-297 Garinduagakua be lokalizatzen dogun.\negilea: ADES / ordua 23:36:00 No hay comentarios:\nSala Gorriko argazkixa\n201011: Petrus, Gotzon, Javi, Antua, Xabi, Oier. Goikoetxe (Busturia).\nAspaldi gure altxor ospetsua bisittau barik, gustora sartu naiz bertara oin dala 8 urteko esploraziño etabarrak gogoratzeko. Ez dogu ekittaldi gogorra egin, halan be: Gela Gorrira juan gara bakarrik. Bertan, Xabik eta Javik, bere hiru dimentsiñoko jakitturixia batuz, argazki esferiko fotogrametriko ez-dakitt-zelakua egin nahi izan dabe, eta bestiok flaskekin eta manta erreflexibuekin ibilli gara euren aginduetara. Speleo argazki saio guztien modura, pixkat gogorra baiña seguru emaitziakin neke guztiak ahaztuko jakuzela. Euren zain!\negilea: ADES / ordua 0:40:00 No hay comentarios:\nArmintxe (Lekeitio) trop-pleinaren aktibazioa eta portaera ordurik ordu\nArmintxe. Azken orduetan egin duen eguraldiarekin (plubiometriarekin erkatu) hona hemen gaur eskola ondoko trop-pleinean eginiko ikustaldiaren emaitzak.\nEsan behar da, beste hainbat ikustalditan izandako emaitza negatiboaren ostean (errejistratuta dugun azken aktibazioa 190201ean izan zen), ez nuela espero oraindik trop-pleinaren aktibazioa. Zentzu horretan gure XXXXXk aurrea hartu dit, eta gaur goizeko 07:55etarako alerta emana zuen.\nBaina XXXXXk arrazoi (ez da alferrik geografo profesionala!): 12:30etan bertaratu naizenerako, trop pleina karga bete-betean zegoen; tamalez, ezin izan ditut erkatu futbol zelai ondoko ubidearen igoera, eta trop-pleinaren aktibazioa.\nIrudi nahikotxo hartu ditut (argazki fijoak eta bideoak), erreferentzia puntuak zainduta, orduak pasatu ahala konparaketak egin ahal izateko. Komentatzeko modukoak:\n"Megalito" berriaren inguruan, uste nuen bezala, uren aterabideak mugitu dira: gutxienez sei punto desberdinetik ateratzen ziren, zeinetatik lau lehengo kota berean zeuden baina ezker-eskuinera mugituak (hormigoizko zapata saihestuz) eta bi... lehen baino 20-30 zm gorago. Hau da larriena, jakina, susmarazten baitigu koba barruan posible dela, "ontzi komunikatu" efektuaren bidez, urek ere beste horrenbeste -gutxienez- igo izana. Eta beraz, lehen lehen azpian hartzen zituen grabatuez gain (III zonako guztiak), agian orain arte libratu diren "Zaldi Bakartia" eta, are, "Panelaren Gela"koak ere ukituak izan daitezkeela. Barruan lanean ari den Bizkaiko Foru Aldundiko taldeak ezarritako limnigrafoek argituko dute hori; baita, bistan denez, ur lokaztuak horman eta grabatuetan utzitako markek.\n"Ojimetroaren" arabera, une honetan trop-pleinetik 70-90 litro/segunduko ateratzen ziren. Megalitoaren aurreko erreten zabalak ere ezin hartzekoa, eta gutxiago metro batzuen buruan zabalera normaleko erretenak. Eskolen sarrera ondoko bideetan eta estolderiaren inguruan putzu zabalak agertzen ziren, hobien inguruan.\nFutbol zelai ondoko ubideari buruz, beteta agertzen zen; eta eraikinen ondoko arketan (burdin sarez itxitako horretan) ura ateratzen ari zen goiko leihatilatik. Definitiboki, arketa horren egitura inbestigatu beharko dugu Antua.\nSkate pistan, berriz, ez zen ur pilaketarik; hau ere nire prebisioen kontra.\nBigarren ikustaldia egitera bertaratu naizenean, 15:10ak ziren. Uraren irteera-mailari dagokionez ez dut alderik ikusi; bai ostera uraren presioan (txikiagoa) eta "kalitatean" (gardenagoa). Bidean enbaltsatutako ura ere gutxiago zen. Futbol zelaiko ubidearen maila, berriz, eguerdiko berdina zen; arketako leihatilatik kanpora zetorren ura ere, berdintsua zen.\nUne horretan, Lekeitioko Udaleko pertsona bi ere aurkitu ditut (eguerdian sare sozialetara bota dudan bideoaren eraginez, imajinatzen dut): Brigada Burua, eta Abel Iriondo zinegotzia eta Hirigintza Komisioaren partaidea. Berbetan aritu gara; eta Udal langile hauen aldetik -betiko legez- disposizio ona aurkitu badut ere, zenbait gauza argi geratu zaizkit:\nUdalak ez daki gauza handirik Armintxeko arazo hidrologikoari buruz, ezta "megalitoaren" interbentzioaren ezaugarriei buruz ere. Arraroa egin zait eze, Unzuetak botatako azken erantzunean (ikus beheko txostena), obraren enkargatua Udala zela espreski adierazi zuen.\nLekeitioko Udalarendako, arazo hau ur kañeria baten leherketa, errepideen asfaltatua edo herriko argiteriaren aberia baten maila berean dago. Edo ez dira jabetzen jokoan dagoenaren garrantziaz (txarra), edo jabetzen dira, baina ez zaie inporta (txarrago).\nDena den, beti bezala, ADES-en informazioa instituzioen esku dagoela gogoratu diegu, gure kolaborazio osoa eskainiz eta obra honekin egin den hankasartzeak egin baino lehen, gurekin kontsultatzeko gonbitea eginez.\nOraindik hirugarrengo ikustaldi bat egin dut, 19:20etan. Ordurako, trop-pleineko puntuetatik bakarra aurkitu dut aktibo (beherengoa, lehen urpean zegoen bat). Bidean enbaltsatutako ura jada desagertua zen, estolderiak xurgatua; sedimentu askotxo pilatuta, hare tipokoa. Eta futbol zelaiko ubidean uraren maila metro erdi beherago zegoen; eta arketako leihatilatik ez zen urik irtetzen.\nHorrenbestean amaitu da gaurko ikustaldia. Orain (21:00ak) atertu du, eta gauean zehar ere ez dago euririk emanda; bihar ostera bai, egun osoan. Eta begira jarraituko dugu.\nUraren portaera aurreikusteko zailtasunei buruz:\nUrr 3ko ikustaldiaren aurreko egunetan ez du euri jasa bereziki handirik egin; bai ostera konstantziaz, inguruko lur geruzak saturatzeko beste. Horretara, urr 2-3 gauean euriaren intentsitatea pixka bat handitu denean (ez gehiegi, esan bezala: uholderik ez da izan herrian), Armintxe barruko ur mailak gora egin du.\nIkusten nabilenez, zaila da uraren portaera aurreikustea parametro asko gure kontroletik kanpo daudelako (eta hori bertan gaudela; zer esanik ez, Foru Aldundiaren enkarguz Armintxeko hidrogeologia aztertzeko ardura duen CNR Madrileko (!) enpresarendako...). Plubiometria neurri baten kontrolatzen dugu bakarrik (neurketa estazioena), baina euri-jasek ez dute beti kokapen zehatz berdina izaten, eta Armintxeren arro hidrografikoak zabalera handia du; bestalde, akuiferoaren saturazio mailak ere eragina du, modu limitatuan baino monitorizatu ezin dezakeguna (futbol zelai ondoko ubidea?); koba guztiz esploratu barik egoteak, bistan da, ez du laguntzen; irteera buxatzen duten hondakinen ezaugarriak ere ez ditugu ezagutzen...\n8:50etan ikustaldia. Trop-pleina inaktibo. Urak (eta umeek; baina batez ere atzoko urak) mugitutako 20-25 harri dezimetriko egin berriko erretenean; ez badira hortik kentzen, estolderian amaituko dute. Futbol zelaiko ubidearen ur-maila nabarmen jeitsi da, 80-90 bat zm. Hobiak eskuineko adarretik baino ez du urik hartzen, 600-700 bat zl/s (ezkerreko adarra, arketatik datorrena alegia, lehor dago).\nGoizean zehar euria eta ostarteak izan dira (herrian noski; arro hidrografikoaren buruetan ez dakit), eta eguerdian euri sendoagoa. 16:00ak aldean bertaratu naiz, eta futbol zelai ondoko ubidea hutsik aurkitu dut.\nHurrengo orduetan prezipitazioa bai, baina mm gutxi emanda dagoenez, honenbestean amaitzen dut ikustaldia.\nBestalde, uda honetan obra honetako arazoei buruzko balorazio hau aurkeztu nien Lekeitioko Udalari, Bizkaiko Foru Aldundiari eta URA Agentziari, besteak beste asteburu honetan gertatu dena gertatu zitekeela abisatuz; oraindik ez dut erantzunik jaso. Asteburu honetan gertatutakoaren garrantziaz jabetzeko balio duenez, hementxe publikatuko dut.\negilea: ADES / ordua 13:50:00 No hay comentarios:\nEtiketak: arkeologia, armintxe, hidrogeologia, lekeitio\nArmintxe (Lekeitio) trop-pleinaren aktibazioa eta ...


Saharar herriaren askatasunaren aldeko martxa! - - Baleike.eus\nSamuel Ruiz 2021-07-15 06:03\nMendebaldeko Sahara herriarentzat 1970eko hamarkada oso gogorra eta iluna izan zen. Hilabetean, Espainiako 53. probintzia izatetik, Marokok 1975eko urrian, bere martxa berdea erabiliz, saharar lurraldea ilegalki okupatu arte.\nGarai hartako Espainiako gobernuak, interes ekonomiko eta akordio politiko ilunak kontuan edukiz, Maroko eta Mauritaniari saldu zion Mendebaldeko Sahara 1975eko azaroan Madrilen egindako hiruren arteko hitzarmenean.\nHarrezkeroztik, sahararrek milaka istorio pasa behar izan dituzte. Gerra, zapalkuntza, errepresioa, erbesteratu beharra. Aljeriako hamadan, desertuaren erdian, ezerezaren erdian, gaur errefuxiatuen kanpalekua dagoen lekuan, hutsetik nazio bat sortu behar izan zuten. Urteak pasa, eta egoera ez da aldatu. Dagoeneko, 45 urte pasa dira eta sahararren egoerak berdin jarraitzen du. Saharar batzuk Marokoren menpe lurralde okupatuetan eta egunero poliziaren errepresioa jasaten; beste batzuk Aljeriako errefuxiatuen kanpalekuetan bizirauten; eta, beste asko, Europan zehar sakabanaturik, baina inoiz ahaztu gabe nondik datozen eta zein den beraien aberria.\nEta, bitartean, zer dio Europak gatazka honen aurrean?\nNazio Batuen Erakundeak dio Espainia Mendebaldeko Saharako potentzia administratzailea dela eta duela 45 urtetik etendako deskolonizazio prozesuari amaiera eman behar diola. Gainera, 1991n Marokok eta Mendebaldeko Saharak su etenean onartutakoa eta sinatutakoa bete behar dela dio Nazio Batuen Erakundeak; hau da, Sahararen autodeterminazio erreferenduma egin behar dela berme guztiekin.\nBestetik, Nazioarteko Zuzenbidea argia da sahararren auziari dagokionez: Marokok ez du inolako subiranotasunik lurraldearen gainean eta autodeterminazio erreferenduma egin behar dela.\nHorregatik, egungo gerra egoera, Marokoren errepresio eta okupazio bortitza, Espainiako gobernuaren isiltasuna eta Nazio Batuen Erakundearen konplizitatea ikusita, aurtengo maiatzean eta ekainean saharar herriaren kausarekin bat gatozen elkarte, sindikatu, kolektibo, erakunde eta gizarte zibilak martxa birtualari hasiera eman diogu, saharar herriak bizi duen egoera larria salatzeko. Saharar herriaren askatasunaren aldeko martxa, hain zuzen ere.\nMartxa hau Irunen hasi eta Euskal Herriko hiriburuak eta zenbait herri zeharkatu ondoren, Estatuko beste martxekin batera elkartuko da Madrilen ekainaren 19an, eta bertan manifestazio orokorra egingo dugu. Zumaiatik, Darahli elkarteak antolatuta, Madrilera autobus bat abiatuko da Saharar herriari babesa eman nahian eta bertan aho biziz eta ozenki SAHARA LIBRE mezua aldarrikatuko dugu.\nHorregatik guztiagatik, Espainiako Gobernuari koherentzia eta irmotasuna eskatzen diogu hainbeste aipatzen duen nazioarteko legezkotasunaren bere ustezko defentsan.\nSaharar herriaren askatasunerako eskubide legitimoa babestea eta errespetatzea, eta Fronte Polisarioaren estatus diplomatikoa formalki aitortzea, Saharako Errepublika Arabiar Demokratikoaren ordezkari bakar eta legitimo gisa.\nGora Sahara libre! Erreferenduma orain!!


kritiken hemeroteka » Ronal Reaganen alzheimer euskal poesia terapia\nRonal Reaganen alzheimer euskal poesia terapia Jose Luis Padron / Bilbao, 2001-08\nItxaropentsu ginen, besteak beste, Harkaitz Cano (Lasarte, 1975) narratzaile eta poetak kaleratzeko gertu zuen olerki lan berriaren zain. Itxaropentsu, hasi berri zaigun hamarkada hau, euskal poesia berriaren hamarkada dela azpimarratu genuelako behin eta berriz, behin eta berriro nabarmendu genuelako etorkizuneko euskal olerkigintzan erreferentzia izango diren poema liburuak emango dituela orain oraingo denboraren joanak. Zergatik dakidan, ez dakit, ezta jakin nahi ere.\nPoeta talde gazte talentodunaren sormenlan prozesuaren bete betean baikaude, poeta izatearen kontzientzia eta berrizaletasunarekiko ausardia nahasten direneko garaiaren muinean. Gure aurrekoen lan eskergari esker jasotako hizkuntz poetiko helduak, ahots berrien dardar biluzia jaso du, gogo lokaztua, amorru konbentzitua, gaueko isiltasuna. Esateko moduan eta esaten den horretan, sendo, argi, gramatika ezein lege mugatzailekiko aske, gorputzez lasaia, baina basatia arnasaz.\nEuskal olerkigintzaren erlojua ez da suitzarra, ez da zehatza, zorioneko zoraldian egiten dute bira haren orratzek. Euskal poeta berria, mahai luze baten gainean zirujiako tresnak bezala ari da sormen lana antolatzen: arretaz, emeki. Gero, Hizkuntzari eragingo dion bortxan erratu ez dadin. Sadismo edo tortura operazio askatzailea ari da prestatzen. “Egungo euskal poetak, sortzaile obsesiboaren izpiritu hori izatea nahi nuke” dio Harkaitz Canok. Azterketa hasi da.


Bazkoko seigarren igandea\n( Paganoak Elizan onartuak\nJuduen ohidureri jarraiki gabe)\nApostoluen Egintzetarik 15,1-2. 22-29\n1 Judeatik jautsi ziren jende batzu Antiokiako haurrideeri\nirakaspen hunen emaiten hasi ziren:\n“ Moisenganik den ohiduraren arabera ez bazirezte ebakitzen,\nez zaitezkete salba.”\n2 Hortarik, gatazka sortu zen,\neta Paulok eta Barnabek eztabada gogorra izan zuten heiekin.\nOrduan, Paulo eta Barnabe eta beste batzu\nJerusalemerat iganen zirela erabaki zen,\nApostolu eta Zaharrenganat, auzi horren xuritzera.\n22 Han, Apostoluek, Zaharrek, Eliza osoarekin batean, erabaki zuten\nberen arteko batzu hautatu,\neta Paulo eta Barnaberekin Antiokiarat igortzea.\nJudas, Barsabas deitua, eta Silas hautatu zituzten,\nhaurrideen artean itzal handiko gizonak biak.\n23 Eta gutun hau eman zioten eremaiteko:\n“ Apostoluek, eta Zaharrek, zuen anaiek,\nAntiokiako, Ziriako eta Ziliziako pagano izan haurrideeri, agur!\n24 Jakin dugu, gureetarik zenbaitek, guk manatu gabe,\nberen hitzez durduzatu eta nahasi zaituztetela.\n25 Horrengatik, aho batez erabaki dugu ordezkari batzu hautatzea\neta zuenganat igortzea Barnabe eta Paulo gure haurride maiteekin,\n26 beren bizia Jesu Kristo gure Jaunaren zerbitzuan\neman duten horiekin.\n27 Hor igortzen dauzkitzuegu, bada, Judas eta Silas,\ngauza bera ahoz jakinaraz diezazueten.\n28 Izpiritu Sainduak eta guk erabaki dugu zueri zamarik ez ezartzea,\nbehar beharrezkoak diren hauk baizik:\n29 ez dezazuen jan idoloeri eskaini haragirik,\nez odolik, ez odol-hustu gabeko abererik ere,\neta utz ditzazuen legearen kontrako sexu-harremanak.\nOngi eginen duzue holakoetarik begiratzen bazirezte.\nAipatua dugu jadanik, joanden igandetan Antiokiako girixtino komunitatea. Egun ikusiko dugu hartako membroek badutela eztabada frango elgarren artean. Jesu Kristo ondoko 49an gira. Haste hastetik izan dira girixtinoak Juduen eta paganoen artean. Elgarrekin bizitzea ez da gauza errexa, heien bizi moldeak ez baitira berdinak. Juduak erdainduak dira, paganoak ez. Paganoek egun guzietako bizi moldea ez dute juduek bezalakoa eta ez dute nahi bortxatuak izan diten juduen legeri segitzera. Hala nola, juduek ardura erabiltzen dute ura, nun nahi sar diten behar dute gorputza ikuzi, jatekoaren gainean ere badituzte lege garratzak.\nHoriek guziak hola, elgarri galdera hau egiten dute : pagano bat, bataiatua izaiteko, erdaindu behar ote da ? Galdera horrek hiru zati baditu :\nLehena : bizi behar ote dute denek berdintasunean, ohidura berekin, bizi molde berekin ? Jainkoa baitan fedea dugularik zertan ezartzen dugu fede hori? Apostoluen Egintzen araberaz, Ziriako Antiokian da lehen aldikotz aipatua izan “girixtino” hitza, hitz horrek erran nahi baitu “Kristorena”. Beraz, zer erran nahi du “Kristorena” izaitea?\nBigarrena : Jesu-Kristo judua zen eta erdaindua. Horrek erran nahi ote du girixtino izaiteko behar dela hura bezala judu izan ? Orduan hartu zuten erabaki bat Jerusalemen : Jesu Kristoren baitan fedea ukaiteak ez duela baitezpada erran nahi behar dela judu eta erdaindua izan.\nHirugarrena : Enzuten dira Antiokiako hirian hitz hauk : « Ez bazizte erdainduak ez zirezte salbatuak izaiten ahal ». Horrek erran nahi ote du Jainkoak berak ez dituela salbatzen ahal juduak ez direnak, Jesu Kristoren baitan fedea izaitea ez dela aski ? Irakurtzen dugu Jesusek berak erranik : « Fedea duena eta bataiatua dena salbatua izanen da ». Argi eta garbi da Jainkoaren grazia kitorik dela. Nahi duen lekuan ufatzen du Jainkoaren izpirituak.\nBadakigu nola bururatu den ixtorioa. Apostoluek hartzen dituzte bi erabaki : girixtino diren juduek ez dituzte bortxatu behar hala ez direnak erdaintzaren errezebizerat eta bertzalde paganoek errespetua erakutsi behar diote juduen usaieri eta bereziki heien apairuetako ohidureri. Beraz galdatua da girixtinoeri elgarren artean ukan dezaten anaitasuna. Bizi manera hortan, frogatuko dute Jesu Kristorenak direla, berak erran baitu : « Elgar maita zazue. Hortarik ezagutuko dute guziek ene dizipuluak zireztela. »\nGorarik aipa herriz herri !\nZein den Jainkoa miragarri !\nUrrikal, otoi, guri Jainkoa, egin ongi,\nZure zeruko begitarteaz eman argi.\nZure bidea mundu guziak, ai, balaki,\nZutan balaki salbamendua nolaz aurki.\nHas beite denak bozkariatzen, loriatzen,\nMundu guzia baitabilazu beti zuzen.\nJende guziak baitabilzkitzu beti zuzen,\nEta munduan herriak oro zuk bidatzen.\nHerri guziek zuri, Jainkoa, laudorio.\nHerri guziek zuri, denek bat, amodio!\nGuri Jainkoak diezagula egin ongi,\nMundu zabalak duela Jauna buruzagi!\nBesta handi batean gira Jerusalemen, bururatzean apezek benedikatzen dituzte han diren jendeak, eta populuak errepostu : « Zuri eskerrak, Jainkoa, eskerrak eman ditzatela denek betan. »\n« Zenbakiak » Liburu sainduak dio :“ Huna nola Aaronek eta haren semeek benedikatuko dituzten Izraelen semeak : Benedika zaitzala Jaunak eta zaint! Ager diezazula Jaunak bere aurpegia eta urrikal dakizula! Itzul dezala Jaunak bere begitartea zureganat, eta eman bakea! Hola dei eginen diote nere izenari Izraelen semeen alde eta nik benedikatuko ditut.” Texto hori urtarrilaren lehenbiziko egunekoa da urte guziz. Ba ote da agintza ederragorik ?\nBenedikatzea hori da, zoriona agiantzea. Gure gutizia izan behar litake Jainkoak beti eskaintzen daukun zorionean sartzea. Salmo huntan, egun, populuak emaiten du lelo hau: « Populuek eman ditzatela zuri eskerrak, Jainkoa, eskerrak eman ditzatela denek betan. » Zer erakaspen ederra mundu zabalean hedatzen bada erakaspen hori. Jainkoaren zorionean sartu orduko, populuak jakinarazten du deneri berak ukan duen benedizionea. Azken pertsuek erraiten daukute: « Jainkoak benedika gaitzala eta lur guziak eskerrak eman ditzala ». Izraelek ez du ahantzi behar mezu hori hedatu behar duela lur guzian. Badaki leial egon behar duela Jainkoak kitorik eman zorionari, eta harek behar duela hedatu mundu guzian Jainkoaren benedizionea eta haren amodioa.\n( Bildotsa da Jainkoaren herriaren argia)\nJondoni Joaniren Apokalipzatik 21, 10-14. 22-23\n10 Nik, Joanik, aingeru bat ikusi nuen\n11 Mendi handi eta gora baterat ereman ninduen izpirituz;\nJerusalem hiri saindua erakutsi zautan\nzerutik Jainkoaganik jausten,\nJainkoaren aintzaz argitua.\nHaren distira harribitxi eder baten idurikoa zen,\njaspe harria bezain gardena.\n12 Harresi sendo eta garaia zuen, hamabi aterekin,\neta ate gainetan hamabi aingeru, eta hamabi izen idatziak,\nIzraelen semeen hamabi leinuen izenak.\n13 Hiru ate ekialderat zauden, hiru iparralderat,\nhiru hegoalderat, eta hiru mendebalerat.\n14 Hiriko harresiak hamabi oinarri zituen ,\neta hauetan idatziak Bildotsaren hamabi Apostoluen izenak.\n22 Ez nuen tenplurik ikusi,\nzeren Jauna, Jainko ahalguziduna\neta Bildotsa baitira hango Tenplu.\n23 Hiriak ez du argituko duten iguzki ez ilargi beharrik,\nJainkoaren aintzak baitu argitzen,\neta Bildotsa du argi-untzi.\nJoanden igandean Jondoni Joanik erran du ikusten duela urrunetik Jerusaleme berria. Xoratua da ikustearekin zer argia ateratzen den hantik. Hiriak hain du distiratzen nun iduri baitu edergailu bat, harribitxi bat. Argi berezi hartaz mintzatzen delarik, Joanik dio : « Dirdiratzen du Jainkoaren ospeaz, Jainkoaren aintzak argitzen du. » Joani harritua da nola Jainkoaren ganik jausten den ospeak dirdirarazten duen hiri saindua.\nSo egin dezogun lehenik zerutik jautsi Jerusaleme berriari:\nLaukia da. "Lau" zenbakia, gizakiaren zenbakia da, zeren hiri hori gizonaren eskuek eraikia baita. Eta gizonak egin hiri horrek du distiratzen. Apokalipzan "hiru" zenbakiak Jainkoa oroitarazten dauku. Jerusaleme aipatzen duelarik zenbaki horiek biderkatzen ditu : 3 x 4 = 12. Hola adiarazten da Jainkoaren obra gizonaren obran hedatzen dela.\nJoaniren denboran, hiri guziak harresiz inguratuak ziren. Jerusaleme ere inguratua da mendia bezain gora iduri duen harresi batez. Liburu Sainduan mendia da Jainkoarekin buruz buru egiten den tokia. Harresiak hamabi ate baditu, sekulan hesten ez diren ateak, sinesten badugu testoaren segidak zer erraiten duen : jende guzia sartzen ahal da ate horietarik, nehork ez du kausitu behar ate hetsirik. Hamabi ate badira : hiru iguzkialderat, hiru iparralderat, hiru hego alderat, hiru mendebalderat. Iguzkialde, iparrralde, hegoalde, mendebalde : ez da uste gabez. Hamabi ateak zainduak dira hamabi aingeruz eta ate bakotxaren gainean izen bat izkiriatua da, Izraeleko semeen hamabi leinuen izenak. Izraeleko populua hautatua izana da, ate bat bezala, ate hartarik jende guziak pasa diten, sartzeko behin betikotz Jerusalemerat.\nJoani sartzen delarik Jerusalemen, xekatzen du tenploa, zeren tenploak orroitarazten baitu Jainkoak ez duela debalde uzten gizona. Hemen Joanik erraiten dauku: «Hirian ez dut ikusi tenploa », erran nahi baitu hemendik goiti ez dela seinale beharrik jakiteko Jainkoa hor dela populuaren erdian : « Hirian ez dut ikusi tenploa, zeren hemendik goiti populuaren tenploa Jainko Jauna, Jainko indartsua eta bildotsa baita.” Segitzen du erranez « Hiriak ez du iduzki eta ilargi argiaren beharrik, zeren Jainkoaren ospeak argitzen baitu populua, argiaren iturria bildotsa baita.» Erran nahi baitu lehengo kreazionea joana dela, ez dela gehiago ez iguzkirik ez ilargirik : kreazione berrian gira. Hemendik goiti Jainkoak argitzen du mundua Jesu Kristorekin : «Hiriak ez du argituko duten eguzki eta ilargi beharrik, zeren Jainkoaren aintzak baitu argitzen eta bildotsa du argi-untzi.»\nAlta Jerusalemek atxiki du bere izena, zeren gizonak eraikia baita hiria. Hitz horiek jakinarazten daukute gure entseguak baliosak izanen direla Jainkoaren asmuen egiteko kreazione berrian. Gizonaren obra ez da sunsitua izanen bainan Jainkoak bertzelakatuko du. Apokalipzako hitz horien hartzedunak izan ziren lehenbiziko girixtinoak; bazuten segur beharra, Erromako buruzagien menpean zirelakotz. Hogoi menderen buruan, bederen Frantzian, gisa hartako jazarkunderik ez dugu, bainan behar dugu piztu berriz esperantza eta bereziki oroitu, zeruko Jerusaleme hasten dugula egun guziz, egiten ditugun entsegu xumekin.\nJondoni Joaniren liburutik 14, 23-29\nJesusek erran zioten bere dizipulueri:\n23 “ Maite nauenak begiratuko du nere hitza;\nnere Aitak maitatuko du,\nharenganat etorriko gira eta haren baitan eginen gure egoitza.\n24 Maite ez nauenak ez ditu nere hitzak begiratzen.\nEta entzuten duzuen hitza ez da nerea:\nigorri nauen Aitarena da.\n25 Horiek oro erraiten dauzkitzuet, zuekin naizeno.\n26 Bainan Aitak Laguntzailea, Izpiritu Saindua\nigorriko dautzue nere izenean,\neta harek dena irakatsiko dautzue, eta nik erran guzia oroitaraziko.\n27 Bakea uzten dautzuet, nere bakea emaiten;\nez dautzuet munduak bezala emaiten.\nEz durduza, ez beldur izan.\n28 Entzun duzue erran dautzuetana:\nBanoa, bainan berriz etorriko nitzaitzue.\nMaite baninduzue, bozkaria zintezkete,\nAitarenganat noalakotz, Aita ni baino gehiago baita.\n29 Hori orai erran dautzuet, gertatu aitzin,\ngertatuko denean sinets dezazuen.”\nJesusen azken orenetan gira. Dizipuluak kezkatuak dira, eta Jesusek lasaitzen ditu : « Ez bedi zuen bihotza ez kezka, ez lotsa. » Eta bera lasai dago. Hemen eta Pasione denbora guzian Joanik Jesus libre eta aske erakusten dauku. Berak erraiten diote zer gertatuko den. Jakitea bat da, bainan Jesusek onartzen ere du gertatuko zaiona : ez du deusik egiten gertatu beharrari eskapatzeko. Joanen da, bainan beste mail batean dizipuluen artean izanen da : « Banoa eta heldu nitzaizue. » Hots, badoa eta egoiten da.\nBere « joaite » hortaz, oraino gehiago erraiten du Jesusek : « Maite baninduzue, bozkaria zintazkete, Aitaren gana bainoa. » Dizipuluak harri eta zur uzten ditu holako ateraldiak. Hain maite duten erakaslearen joaiteaz bozkariatu behar ! Badakite, alta, Izraelgo buruzagieriak Jesus hastio duela, eta ez arrazoinik gabe. Jainkoaren beraren legeak, hainbeste mendez, Izraeldar guzien gogo-bihotzetan sartua du Jainkoa bakarra dela. Eta Jesusek dio bera Jainko dela ! « Jainkoa gurekin » eta gure artean, hemengo ttipienen zerbitzari. Blasfemioa zaiote Legearen begiraleri. Bainan Jesus ez da Jainko bakarraz beste Jainko bat. Ez, Jainko bakarrarekin bat egiten du, hainbestetaraino nun erran baitezake : « Norbaitek maite banau, haren ganat jinen gira. Haren baitan egonen gira », Aita eta biak.\nEta ez du hori bidenabar erran, ele galdu bat bezala. Filipek galdegin zion batez : « Erakutsaguzu Aita », Jesusek ihardetsi zion gustuan : « Ni ikusi nauenak Aita ikusi du » (Jn 14,9). Hemen erraiten du : « Entzuten duzuen hitza ez da enea, igorri nauen Aitarena da ». Testo hunen gakoa delako « hitz » hori izan daiteke. Begiratu behar den « hitza » maitasun manamendua da : « Elgar maita zazue » erran nahi baita « elgarren zerbitzuko jar zaitezte ». Hori konpreniarazteko eta etsenplu emaiteko, Jesusek berak, hil aitzin, Petriren zangoak ikuzi zituen. Gaur hemen irakurtzen dugunak « maite nauenak begiratuko du nere hitza » garbiki aitortzen du : norbaitek maite banau besten zerbitzuko jarriko da , Aitak maiteko du eta haren baitan egoitera jinen gira. Hori da ni igorri nauen Aitaren manamendua. Eta Aitak igorriko dauzuen Izpirituak erakutsiko dauzue maitatzen.


Merkataritza-banaketa kudeatzeko teknikariak prestatzeko beken programa\nshops · 13 uztaila, 2018\nTurismo, Merkataritza eta Kontsumoko sailburuak, merkataritza-banaketa kudeatzeko teknikariak prestatzeko 2018 beken programa agindua aurkeztu du. XEDEA Merkataritza-banaketa kudeatzeko teknikariak prestatzea. BEKEN KOPURUA 27 IRAUPENA Bekadunek, hautaketa-prozesuaren barruko prestakuntza-ikastaroa egin ondoren, agindu honetan araututako beken bidez ordainduko diren prestakuntza-praktikak egingo dituzte bederatzi hilabetez; praktika-aldian, ikastaro horretan ikasitako eduki teorikoen gaineko prestakuntza\nshops · 27 martxoa, 2018\nSan Sebastián Shops erakundeak Aste Santuan irekita egongo diren saltokien inguruko informazio interesgarria gerturatu nahi die turistei, bisitariei eta bertakoei, eta, horretarako, sustapen eta hedapen kanpaina bat abian jarri du Donostiako Alkateordetzaren eta Eusko Jaurlaritzako Merkataritza Sailaren lankidetza eta laguntzarekin. 40 bat saltokik beren ateak irekiko dituzte Aste Santuan, jada\nMERKATARITZARAKO “WHATSAPP PILOTUTZA” PROIEKTUA\nSan Sebastián Shops 2 · 13 otsaila, 2018\nMERKATARITZAN ERE TEKNOLOGIA BERRIENGATIK APUSTU EGINEZ! Azaroan abiarazi genuen “WHATSAPP PILOTUTZA” proiektua, Donostia Sustapenarekin kolaboratuaz. Donostiako 10 saltoki dira proiektu honen protagonista nagusiak eta mobile marketinarekin loturiko proiektu hezigarri honek sektore erabat ezberdinak barneratu ditu, hala nola, (bitxi dendak, moda, optikak, etab). Hiru hilabeteko iraupena duen proiektu honekin merkataria whatsapp\nDONOSTIAKO SALTOKIAK MOZORRO EZBERDIN ETA ORIGINALEZ BETERIK DAUDE!\nSan Sebastián Shops 2 · 5 otsaila, 2018\nAurtengoan ere badatoz inauteriak Donostiara! Kolorea, poztasuna eta, batez ere, irudimena dakarkigun festa handia badator! Denbora ahitzen ari da, egun gutxi batzuk besterik ez dira falta egun handirako eta gainontzekoak txunditurik uzteko mozorro egokia aukeratzeko momentua iritsi da! Oraindik aurtengo mozorroa aukeratu ez baduzu, AFEDE, ABRACADABRA eta JOSTAMENDI mozorro dendetan gehien salduriko mozorroak zein diren azalduko dizkizugu! Aurten\nSan Sebastián Shops 2 · 23 urtarrila, 2018\n%2,24 igo da Donostian turismoa 2017 urtean zehar, igoera leuna, aurreko urteekin alderatuta. Hainbat hilabetetan zertxobait igo da, batez ere, behe-denboraldian, eta beste batzuetan aldiz, jaitsi egin da. Badirudi joera berria leuna eta jasangarria dela. Ernesto Gascok, lehen alkateordeak eta Turismoko zinegotziak, honakoa esan du: “Donostiak bisitari eta gaualdietan\n⚪DONOSTIA DANBORRADAZ JANZTEN DA!⚪\nSan Sebastián Shops 2 · 20 urtarrila, 2018\nDonostiako dendak txuri-urdinez jantziak daude! Hiriko txoko guztietatik entseguak, danbor eta barrilen joan etorriak , txuri-urdinez jantziriko erakusleihoak… azkenean iritsi da egun handia, iritsi da Danborrada! Donostiarrentzat sentimenduz beteriko egun berezia hementxe dugu! Urteroko legez, zenbat itxaron behar eta zein azkar pasatzen den! Donostiako saltokietan giro handia antzeman dezakegu eta\n“10 BITXIAK” – 2017ko Gipuzkoako Merkataritza Enpresa Sariak\nSan Sebastián Shops 2 · 27 iraila, 2017\nXXV. Gipuzkoar Merkatariza Enpresa Sarien kategoria berria da “10 bitxiak”. Kategoria honetan Gipuzkoako hamar merkataritza enpresa nabarmenak omenduko dira, era honetan lurralde osoko “bitxien” mapa sortuko dugu Gipuzkoa osoan barrena. Ezaugarri hau, haren eskualde bereko merkatari, ostalaritza eta ostatu enpresaren bozketagatik aukeratua izan den saltokiari emango zaio, ondorengo merituak kontutan


Urriaren 30ean hasitako #NolaDaramazu? inkesta itxi egin dugu. Inkesta hori 15 eta 34 urte bitarteko gazteei zuzenduta egon da. Eskerrik asko parte hartu duzuen guztioi. - Bilatzailea | Gazteaukera\nUrriaren 30ean hasitako #NolaDaramazu? inkesta itxi egin dugu. Inkesta hori 15 eta 34 urte bitarteko gazteei zuzenduta egon da. Eskerrik asko parte hartu duzuen guztioi.\nGazteen Euskal Behatokiak pandemiaren egungo egoerari buruzko beste inkesta bat zabaldu die Euskadiko gazteei


IK4-IDEKOk lotzeko sistema adimendunen lehenengo emaitzak aurkeztu ditu Edinburgon - Ideko\nIK4-IDEKOk lotzeko sistema adimendunen lehenengo emaitzak aurkeztu ditu Edinburgon\nIK4-IDEKOk Europako INTEFIX, proiektuaren lehenengo urtean egindako lanaren emaitzak aurkeztu ditu gainontzeko bazkideekin batera. Proiektu honen helburua, lotzeko sistema adimendunak erabiliz, mekanizazio prozesuetan errendimendua handitzea da.\nProiektu honetan IK4-IDEKOk egiten duen jarduera, portaera kontrolatu eta egokituko duen tresneria diseinatzeko metodologia berriak garatzea da, mekanizazio prozesuan emaitza zehatzagoak, merkeagoak eta kalitate handiagokoak lortzeko helburuarekin.\nLotzeko sistema adimendunaren diseinu berri bat, sektore aeronautikoko aluminiozko piezentzako\nIK4-IDEKOko Mekanizazio eta produkzio Sistemen lerroko Jose Luis Lanzagorta doktoreak, mekanizazio prozesuan tentsio hondarrak kontutan izanik piezaren deformazioaren bilakaera aurreikusten duen modelo+ lotze sistemaren diseinua aurkeztu zuen. Modelo berri hauek txertatuta, piezen deformazioa murriztea lortzen da.\nLotzeko sistema adimendunak, pieza handiak makinan lerrokatzeko\nIK4-IDEKOren beste lan arlo bat, balio erantsi handia duten pieza ertain/handientzako lotze sistema adimendunen garapena da. Ikuskaritza eta neurketa lerroko Alvaro Bertelsen doktoreak, sistema fotogranometriko aurreratu eta berritzaileak ezartzera bideratutako diseinu berriak aurkeztu zituen pieza handien lotze sistementzako. Kontzeptu berri honi esker, zehaztasuna hobetzen da eta mekanizatu beharreko material kopurua murrizten da.\nINTEFIX proiektua, IK4-TEKNIKERren gidaritzapean, Europako Batasuneko 7. marko-programaren baitan dago eta I4MS ekimenaren parte da. Patzuergoa 22 bazkidek osatzen dute: 13 enpresa ertain, 3 enpresa handi, enpresa ertain 1 (enpresen elkartea), 3 unibertsitate eta 2 zentro teknologiko. Sei herrialdeetakoak; Frantzia, Alemania, Belgika, Turkia, Txekiar errepublika eta Espainia. Lan eremu bakoitzean lider diren pertsonek parte hartu zuten bileran, hala nola, IK4-IDEKO, IK4-TEKNIKER (líderra), OvGU/IFQ, RMCT, CECIMO & C-TEC.


Hipoteken zergak herritarrek pagatu beharko dituzte: zer eragin du erabakiak Hego Euskal Herrian?\nGizartea > Etxebizitza eskubidea > Hipoteken zerga\nEspainiako Auzitegi Gorenak epai polemikoa eman du hipoteken zergen inguruan: hasieran zera hori bankuek ordaindu behar zutela ebatzi ondoren, atzera egin du eta astearte honetan erabaki du herritarrek ordaindu beharko dutela. Nola eragingo du neurriak Hego Euskal Herrian?\nEspainiako Auzitegi Gorenaren erabaki berriak polemika eragin du.\nAraban, Bizkaian, Gipuzkoan eta Nafarroan eragina izango du Espainiako Auzitegi Gorenak astearte honetan egindako ebazpenak, baina efektua mugatuagoa izango da Espainiarekin konparatuz gero. Hasteko, Arabako, Bizkaiko eta Gipuzkoako herritarrek ez dute Egintza Juridiko Dokumentatuen (EJD) gaineko zergarik ordaintzen erositakoa haien ohiko etxebizitza bada.\nBeraz, Euskal Autonomia Erkidegoan bigarren etxebizitzak erosten dituzten herritarrak izango dira hipotekaren zerga beren gain hartu beharko dutenak. Sinatutako maileguaren %0,5ekoa izango litzateke kasu horretan erosleak ordaindu beharko lukeen zerga.\nNafarroako kasuan ez dago EAEkoa bezalako salbuespenik eta ohiko etxebizitza erosteko hipoteketan ere %0,5ekoa da zerga. Hori bai, Babes Ofizialeko Etxebizitzen kasuan zerga hori ez da aplikatzen.\nBankuak irabazle, herritarrak galtzaile\nHego Euskal Herrian izango duen eragina gorabehera, Espainiako Estatuan hautsak harrotu ditu Auzitegi Gorenaren epaiak. Urriaren 18an publiko egin zuten epaiarekin alderatuta 180 graduko biraketa egin dute epaileek hiru asteko tartean: hasieran adierazi zuten bankuek ordaindu behar zutela hipoteken zerga baina hurrengo egunerako epaia errebisatuko zutela iragarri zuen Luis Diez-Picazok, Auzitegi Goreneko hirugarren aretoko presidenteak.\nEpai berria ere epaileen arteko debate luzearen ondoren etorri da: 28 epailetatik 15ek babestu dute zerga herritarrei egoztea eta 13 agertu dira kontra. Berez 31 epailerena izan behar zen erabakia, baina hiruk ez dute parte hartu hainbat arrazoirengatik.\nEspainiako kontsumitzaileen elkarteek nabarmendu dute bankuek irabazi dutela eta herritarrek galdu. Botere judizialaren independentzia auzitan geratu dela ere azpimarratu dute.\nAlderdi politikoen artean ere zeresana eman du epaiak. Podemosek “mobilizazio zibikoa” deitu du larunbat honetarako Auzitegi Gorenaren atarian, neurriaren kontra protesta egiteko.\nKanal hauetan artxibatua: Hipoteken zerga | Nafarroa | EAE | Kontsumitzaileen eskubideak\nHipoteken zerga kanaletik interesatuko zaizu...


Aste laikoa | Geuria\nEliza-meliza, bertatik denok edan beharreko kaliza! Bada, nik ez dut edan nahi kaliz horretatik, eta ez dut edango, Jesukristok ez bezala (Jesukristok ez zuen edan nahi, baina, azkenean, men egin eta edan egin zuen; eta denok dakigu nola amaitu zen haren historia: gurutzean iltzatuta!). Gurutzean ez, Elizaren predikuek eta ordenantzek iltzatuta hilko gara gu, jakina baita zernolako grina erakutsi izan duen Elizak gure bizimodua haren esanetara makurrarazteko. Esan nahi dizuedana ilustratzeko, dokumentu hau ekarri dizuet:\n“Elizako ordenantza. Usurbil-en 1887-ko Urriaren 10-an. Erri biztanle guztiak jakin bear dute Elizako ordenanzai guztiak zor diotela obedienzia; guztiak bear diotela lagundu abadeari lege oek ondo kunplitu ditezen; ez dala bidezko gauza, ala kunplitzen ez badira, eliz-gizonari kulpa guztia ematea; bada errian bizi dan edozeñek dauka zeri begiratu, ta dauka ere zér egiñ, eta ez luke ezer balio ordenanza on batzuek ipintzea, baldin Elizari erriko jende guztiak lagunduko ez balio alegiña ongi kunplitu ditezen. Nai luke Eliza onek oraindaño bezela segi dezatela erri ontan oitura onak; nai luke bakoitzaren interesari kalterik ez egin ta erriko elizai mesede eta bear duen errespetoa; nai luke denak elizako jendeen ingurura bateratu ditezen, onen interesak eskudatzeko. Ta uste du agindu oek kunplitzea guztientzat ongi etorriko dala beren osasuna, segurantza eta personen eta ondasunen zaitzerako; ta libratuko dituela ondasun ugariak galtzeko perilletatik. Argatik, erregutzen die erriko guztiai egin dezatela al-duten guztia agindu oek ongi kunplitzeko, ta espero du ez duela premiarik izango, Elizako Legeak bere 77-garren agintean esaten duen eskubidea arturik, norbait kastigatzeko”.\nLasai, gero! Ez, ez da benetako dokumentua; baina, izan zitekeen, ezta? Ez da harritzekoa sinestu egin baduzue, ohituak baikaude horrelakoak hartzen Elizarengandik, hain da handia haren boterea eta indarra! Eta horrek amorratzen nau. Arimaraino nago Elizaren prepotentziaz: inmatrikulatu eta bere egin ditu herriko jendearen esfortzuz eta diruz eraikitako elizak, baselizak eta enparauak; gu geu ere bereganatzeko ahaleginak eta bi egiten ditu: agintzen digu zer egin behar dugun eta zer ez (ez egin lapurretan, ez ibili lagun hurkoaren emaztearekin…).\nAgindu ere, agintzen digu noiz hartu behar dugun jai! Horretarako, gure betiko ohiturak erabiltzen ditu: solstizioak, inauteriak, udaberriaren etorrera, besteak beste. Onar dezaket, eta onartzen dut, Olentzero, Agate deuna, San Blas-eta oraindik kutsu paganoa dutelako: Olentzero tripaundia parrandarekin lotzen dugu, Agate deuna dirua biltzeko erabiltzen dugu eta San Blaseko kordoia katarrotik babesteko. Berezko zentzua zeuzkaten gure aurrekoen egutegietan; horregatik nahi izan ditu Elizak bereganatu, guztiz lortu ez duen arren (Jainkoei esker!).\nBaina, zer dauka paganotik Aste Santuak? Ezer ere ez. Zentzurik ote zuen gure aurrekoen egutegian? Bat ere ez. Elizak izendutako astea baino ez da, beste saio bat egutegian ere agintzeko. Nik uste dut badugula eskubidea garai horretan oporrak hartzeko; baina, ez Elizak dioelako, ondo irabazita ditugulako baizik.\nSailkatuta: Aste laikoa, Aste Santua, Iritzia, Txomin Bedar\nKirol udalekuak antolatuko dituzte Galdakaon eta Usansolon, apirilaren 11tik 22ra\nAste Santuko Lab Teknologikoak antolatu dituzte Etxebarrin apirilaren 11rik 22ra\n[Argazkiak] Belgikako atentatuak gaitzezteko elkarretaratzeak Hego Uriben


Nola egin egutegi bat | Sormenak sarean\nUrtea hasten den bakoitzean, edo proiektu bat hasten dugun bakoitzean, egutegi bat egiten jakitea izan daiteke egiten dugun lan arruntetako bat.\nEgutegia ez da horman zintzilik dagoena edo eskura edukitzea ahalbidetzen duena bakarrik (edo mugikorra) baina data garrantzitsuak, egunero kontuan hartu beharreko xehetasunak etab idazteko aukera ematen digu. Eta horretarako ez duzu dirurik gastatu behar bat erosteko. Zurea sor dezakezu.\n1 Zergatik egin egutegi bat\n2 Zer izan behar duzu kontuan egutegi bat egiterakoan\n3 Egin egutegi bat Word-en\n4 Egin egutegi bat Excel-en\n5 Egutegi apainduak egiteko sareko orrialdeak\nZergatik egin egutegi bat\nImajinatu autonomoa zarela eta bezeroekin egunero lan egiten duzula. Hainbat dituzu eta denetan lan egiten duzu. Baina entrega data, bilerak, etab. ezberdina da bakoitzean. Eta, gainera, ordena bat mantentzea eta egunero zer egin behar duzun jakitea gustatzen zaizu.\nHori koaderno batean idazten baduzu, ziurrenik datak jartzen amaituko duzu egunero zer egin zehazteko. Baina koaderno bat da.\nOrain pentsatu gauza bera egiten duzula, batean bakarrik Zuk zeuk sortu duzun egutegia, asterokoa, hilekoa edo urtekoa izan daitekeena eta egun bakoitzak bezero bakoitzaren oharrak dituela zer egin behar duzun jakiteko. Hau zure mahaian jarri, zintzilikatu, etab. Ez al litzateke bisualagoa izango?\nKoaderno bat, edo dena idazten duzun orri bat, edota agenda bat ere, tresna ona izan daiteke. Baina egutegi bat datak zereginekin erlazionatzeko aukera ematen dizu eta bisualki askoz hobeto ikusiko duzu zenbat lan duzun zer egin egunaren arabera Edo medikuak badituzu, bezeroekin hitzorduak, etab.\nZer izan behar duzu kontuan egutegi bat egiterakoan\nEgutegi bat egitea sormen gisa egin dezakezun zeregin errazenetako bat da. Beno, egia esan, sinpleenetakoa da baina, zure gustuen eta eman nahi diozun sormenaren arabera, zailagoa ala gutxiago izan daiteke.\nfuntsean Egutegi bat egiteko tresna bakarra behar da, hala nola, Word, Excel, Photoshop, online orriak... eta egutegi bat eskura edukitzea (ordenagailua edo mugikorra izan daitekeena) datak orientatzeko.\nAdibidez, imajinatu urtarrilerako egutegi bat egin nahi duzula. Horietako bakoitza zein egunetan erortzen den jakin beharko duzu zure dokumentura itzultzeko eta inprimatu ahal izateko.\nalde batera, eta Aukera gisa, marrazkiak, emojiak, ilustrazioak eta abar aukeratu ditzakezu. horrek egutegia bera bisualagoa izango du.\nBaina horrekin bakarrik lan egin dezakezu.\nEgin egutegi bat Word-en\nHas gaitezen ordutegi sinple batekin. Word edo antzeko beste programa batekin egin dezakezu (OpenOffice, LibreOffice...). Zer egin behar duzu?\nIreki dokumentu berri bat. Orrialdea horizontalean jartzea gomendatzen dizugu, bertikalki egiten baduzu, astebetez ez bada behintzat, itxura ona ez duelako eta leku gutxi izango duzu.\nBehin horizontalean edukita, egin behar duzu taula bat sortu. Zutabeetarako 7 jarri behar duzu eta errenkadetarako, hilabeterako bada, 4 edo 5. Aste hori bakarrik nahi baduzu, orduan bakarra. Bi asteko egunak jarri nahi badituzu (astelehenetik igandera edo astelehenetik ostiralera (kasu horretan 5 zutabe izango lirateke)).\nMahaia mehea izango da, baina hemen ahal duzu jolastu gelaxken arteko espazioarekin denak distantzia berdinean jartzeko. Zergatik zabaldu? Beno, behar duzulako non apuntatu dezakezun. Egun bakoitzeko zenbakiak jarriko ez ezik, idazteko tartea ere utziko duzu, adibidez, bezero batekin bilera bat, lasaitzeko bidaia bat, egunero egin behar duzuna, etab.\nEgutegi honetarako aproposa da hilabete batek orrialde osoa okupatzea, beraz, egin behar dituzun zeregin guztiak guztiz argi dituzula ziurtatzen duzu. Batzuek, hilabete desberdinak egin behar ez izateko helburuarekin, egiten dutena da hutsik utzi eta txantiloi moduan erabiltzea. Hau da, ez dituzte zenbakiak jartzen, mahaia hutsik uzten dute, inprimatuta dagoenean, jarri eta hilabete ezberdinetarako berdin erabili ahal izateko.\nPrograma honekin irudi batzuk jar daitezke baina mugatuta zaude nola tratatzen diren edo zehazki non kokatzen diren.\nHilabete guztiekin fitxa batean egutegi osoa eduki nahi izanez gero, hilabete bakoitzeko taulak egitea gomendatzen dugu, azkenean denak fitxa berean kabitzeko moduan. Arazoa da ez duzula ezer idazteko lekurik izango.\nEgin egutegi bat Excel-en\nEgutegia egiteko erabil dezakezun beste programa bat Excel da. Ia Word-ekin bezala funtzionatzen du baina, nolabait, askoz errazagoa da dagoeneko taula eginda duzulako.\nEspezifikoa, Excel irekitzen duzunean, egunak jartzea besterik ez duzu egin behar (astelehenetik ostiralera edo astelehenetik igandera) eta hartu 4-5 ilara.\nHaiek seinalatzen dituzunean, zoaz ezkerrera, non errenkadaren zenbakia agertzen den, eta egin klik saguaren eskuineko botoian. Bertan, hautatu Errenkada-altuera eta ezarri errenkada horiek nahi dituzun distantzia (leku gehiago edo gutxiago emango dizu). Garrantzitsua da orrialde bat baino gehiago ez pasatzea (aurrebista egin bezain laster esango dizu).\nHorrez gain, zutabeen goiko aldean, A-tik infiniturainoko letrekin zenbakituta, nahi dituzunak hauta ditzakezu (5 edo 7), egin klik eskuineko botoian saguaren eskuineko botoian eta bilatu Zutabearen zabalera ere espazio gehiago edo gutxiago emateko.\nBehin amaituta, inprimatu besterik ez duzu egin beharko.\nAsteko egunak balio lehenetsi gisa uztea gomendatzen dugu. Horrela hobe izango da.\nEgin nahi duzuna urteko egutegia bada, orduan mahai ezberdinekin lan egin behar duzu. Fitxa berean egon daiteke, bakarrik hilabete bakoitzean txikiagoa izango da, izan edo inprimatu nahi duzun formatura egokitzeko.\nEgutegi apainduak egiteko sareko orrialdeak\nEz baduzu nahi taulak egin behar, espazioak jarri... zergatik ez erabili online txantiloiak? Orrialde eta sareko tresna ugari daude egutegiak egiteko. Izan ere, hilabete bateko, hiru hilabeteko edo urteko egutegiak sor ditzakezu haien diseinuan asko landu beharrik gabe, aurrez diseinatuta eta pixka bat pertsonalizatzeko prest etorriko direlako eta kitto.\nBatzuk gomendatzen ditugun orrialdeak soinua:\nLan egiten duten egutegiak.\nEta, noski, zuk ere egin dezakezu aukeratu Photoshop, GIMP edo irudiak editatzeko beste edozein programarekin egitea. Pixka bat gehiago beharko da, baina ahalik eta gehien pertsonalizatu dezakezu.\nHilabete bakoitzeko egutegi bat egiten al duzu normalean? Ausartzen al zara orain bat egitera?\nArtikuluaren bide osoa: Sormena linean » General » inspirazio » Nola egin egutegi bat


Txinako lurrin botila txikiak betetzeko makina prezioa, salgai, fabrikatzailea - Vialliquidfillingmachine.com\nlurrina botila betetzeko makina txikia\nEskaintzen den lurrin botila betetzeko makina txikiak azken teknologiako laguntzarekin dator eta funtzionamendu malgua eskaintzen du. Likatasun desberdinetako likido zehatzak betetzeko eskakizunei erantzuteko, lurrin botila betetzeko makina txiki hauek 304 altzairu herdoilgaitzezko markoarekin fabrikatzen dira errendimendu iraunkorra izateko. Bere ezaugarrietako batzuk toberen euskarri anitzekin eskuragarri daude, PLC kontrola eta ukipen-pantailaren euskarria, altzairu herdoilgaitza eta aluminio anodizatuko eraikuntza-akabera, botilarik ez betetzeko eragiketarik, betetzeko bolumen zehatza % ± 1 barruan, mantentzeko sistema erraza, urpekaritzarako toberak. produktuak eta bestelakoak behetik gora betetzea.\nPET automatikoa plastikozko beira botila txikia krema kosmetikoa ukendua lurrina esentzial olioa birakaria betetzeko tapoitzeko makina\nbotila txikien bolumen automatikoa lurrina betetzeko estaltzeko eta etiketatzeko makina\nAEBetako $3000–$50000/ Ezarri\nBuru bakoitza banan-banan kontrola dezake eta betetzeko buru bat hasi edo piztu dezake. Gainera, salmenta osteko taldea dugu bezeroaren gunera, edozein arazo konpontzeko. 4.G .: Nola lor nezake makinetako piezak9 A: O eraztun errazak eta osagarrien multzo osagarriak bidaliko ditugu, O ring bezala, etab.\nEskuzko mota iraunkorra perfume botila betetzeko eta estaltzeko makina\nAEBetako $300.00–$330.00/ Pieza\nAlkohola garbitzeko beirazko botiletarako estaltzeko makina\nAEBetako $36610–$36610/ Pieza\n² Bolumena, betetzearen arteko denbora abiadura diseinatu daiteke. ² Betetze bakoitza lehena izan daiteke eta motelago gero, burbuila-kamara kendu. ² Giza interfazea ukipen-pantaila pantailako konfigurazio handia erabiliz lortzen da.\nJYD fabrika 15L / 30L betetzeko makina saltzen du Berokuntza gerrikoarekin / Esku xaboia ezpainetako betetze makina.\nAEBetako $379.00–$399.00/ Ezarri\nKalitate handiko lurrinak botilaratzeko makina erdi-automatikoa lurrin botila betetzeko makina txikia\nAEBetako $300.00–$400.00/ Ezarri\n2. Makina honek beso mekanikoa erabiltzen du torlojuak, txirbil automatikoarekin hornituta, txanoan kalteak ekiditeko. Pistoia-ponpa erabiltzen baduzu, betetze-bolumenen aldea handia denean, dagokion ponpa-gorputza aldatu behar da. Ponpa peristaltikoa erabiltzen baduzu, makinak betetze-bolumena ukitu dezake pantailan, eta botila nahikoa ez denean, makinak automatikoki betetzen ez du.\nLurrin automatiko txikien kosmetika olio esentzialaren beira botila betetzeko makina txikia\nAEBetako $1000–$1000/ Ezarri\nTxinako fabrikako perfume botila betetzeko makina txikia\nAEBetako $569.00–$1059/ Ezarri\nBeira botilako garagardo betetzeko makina ona (koroa txapela)\nAEBetako $31500–$38000/ Ezarri\nMakina 10 buru betetzea eta birakaria motako betetzea da, bizkortu eta espazio asko aurreztu dituen bitartean. Hutsean perfumea betetzeko makina birziklatzeko sistemaz hornituta dago, eta horrek denbora eta lan-tentsio asko aurrezten ditu. (1) Krema, itsatsi Produktuak, ·Kosmetika-industrian: aurpegiko krema, gorputz-krema, garbiketa-krema, loreontzi-lerroa, etab. .\nAltzairu herdoilgaitzezko botila txikiak lurrinak betetzeko makina\nAEBetako $2200–$2800/ Ezarri\nYTK markako edari esnea oliba freskagarri kopa cbd botilatutako perfume olioa ura likidoa betetzeko makina bi toberarekin\nAEBetako $400.00–$600.00/ Ezarri\nZONESUN 2 Buruak Diafragma Erdi Automatikoa Ponpa Likido Betetzeko Makina Ureztatzeko Lur Esentziarako Olioa\nAEBetako $178.00–$182.00/ Ezarri\n-Tintarako arrabola berotzeko: Kanpoko diametroa, altuera, kolorea, kantitatea eta zure inprimatze-tenperatura. -Kodifikatzeko makina: Mota eta kantitatea. Gure kalitatea baieztatu ondoren, datozen hurrenkeraren arabera, edozein neurri egin dezakegu zure premia espezifikoetarako.\nPerfume botila txikia likido erdi automatikoa kontrol digitala betetzeko makina\nAEBetako $140.00–$180.00/ Ezarri\nLozio kosmetikoa Melaza Tabakoa Belar Tea Pet Ur botilak betetzeko makina kontrolatzailea\nZONESUN 6 Tobera Likido Botila Lurrinak Uraren Esne Olioa Essentzial Elektriko Kontrol Digitala Ponpa Likidoak Betetzeko Makina Hornidura\nAEBetako $449.99–$449.99/ Ezarri\nEdalontzi txikien lurrina betetzeko makina Sarrera Makina hau oso erabilia da e-likidoak, olioa, ura eta ardoa botiletan digitala bezalako produktuak betetzeko. GLF-II eredua Gidatutako mota Elektrizitatea Tentsio 220V 50Hz Potentzia Max. Betetzeko modua 180W Bete betea Ponpa betetzea 3-1000ml tobera 1 betetzeko tobera Max.\n6 buru automatikoa Bolumen txikiko injekzio likidoa perfume botila betetzeko makina\nAEBetako $2050–$2099/ Ezarri\nTxinan egindako ezti esentzial olio txikia botila betetzeko makina\nTODF-100 botila txikiaren xanpua krema Lurrinak Ura zukua Esnea Likidoak betetzeko makina\nAEBetako $1650–$1850/ Ezarri\nBetetzeko bolumena eta betetzeko abiadura erregulazio arbitrarioa izan daiteke, zehaztasun handia betez. 3) Zerbitzu teknikoak: gure bezeroekin harremanetan jarraituko dugu denbora guztian makina saldu ondoren. 4) Fitxategi-zerbitzuak: argibideen eskuliburua eta bideoa eskaintzen dizugu makina erabiltzen eta probatzen irakasteko.\nXanpu-krema krema Jogurt Crema Jogurt Eztia Pasta Betetzeko Makina\nAEBetako $115.00–$158.00/ Ezarri\n5 ml-ra mugarik gabeko engranaje magnetikoen ponpa betetzeko makina likidorako buru bikoitzarekin\nAEBetako $460.00–$470.00/ Pieza\nAbiadura handiko erabat automatikoa ezinbestekoa olio perfume txikia kosmetiko botila betetzeko makina Shanghai fabrika\nAEBetako $13000–$13500/ Ezarri\n1)- Paketea egiaztatuko dugu eta bidalketa baino lehen proba egingo dugu, erositako ondasunak erabilgarri badira. 2)- Transakzio leunak nahi ditugu, erosketa aurretik arazorik, arazo edo kezkarik baduzu, jakinarazi iezaguzu. 5)- Erositako ondasunak itzultzeko edo ordezkatzeko, mesedez, jakinarazi iezaguzu lehenik.\nKristalezko botila lurrinen betetzeko makina\n4 tobera automatikoa Dosi txiki likidoa olio lurrina 20 ml botila betetzeko makina\nAEBetako $2200–$2200/ Ezarri\nOlio Erregulatu Likido Erregulatua Olio Botila Ura Oliba Betile Txikiak 5 Galoi Esne Botila Garagardoa Betetzeko Makina\nAEBetako $60.00–$63.00/ Ezarri\nGure negozioa bezainbeste egiten dugu eta pentsatzen dugulako gehiago pentsatzen dugu. Alderdi profesionalen hornitzaile profesionalak gara, erdiko prozesurik gabe, prezio lehiakorrak eta kalitatezko bermea ditugu. 2) Eskaera guztiek produktuaren argazkiak bidaliko dizkiote bidali aurretik bidali aurretik, artikuluak nahi adina gauza direla ziurtatzeko.\nlurrungailuen boligrafoa olioa betetzeko makina beroena Vape kartutxoen betegarri automatiko onena perfume botila txikia\nBolumen txikiko likido betegarria / perfume botila erdi automatikoa betetzeko makina\nAEBetako $790.00–$825.00/ Ezarri\nLikido kosmetikoa Perfume botila betetzeko makina, botila biribila betetzeko lerroa\nAEBetako $559.00–$739.00/ Ezarri\nPerfumea betetzeko makina kristalezko botila kosmetika betetzeko makina ukendua betetzeko makina likidoa betetzeko\nAEBetako $12300–$12300/ Ezarri\neskala txikiko botila betetzeko makina perfume txikia botila betetzeko makina\nAEBetako $139.00–$159.00/ Ezarri\namazon salmenta beroa Gaozhao zeramikazko ponpa txikia zehaztasun handiko ml kosmetika lurrina beira iltze leuna mini botila bikoitza betetzeko makina\nAEBetako $2810–$2810/ Ezarri\nLianteng A03 Eskuz funtzionatzen duen betetzeko makina Eskuzko Pasta Kosmetikoa Txistorra Krema Likidoa betetzeko hornidura\nAEBetako $70.00–$85.00/ Gordina\n1 Gordina (Gutxieneko agindua)\nlurrin botila betetzeko makina txikia perfumea betetzeko makina eskuzko perfumea betetzeko makina\nbotila txikiak betetzeko makina botila txikiak betetzeko eta estaltzeko makina lurrin botila txikiak betetzeko makina\nAEBetako $75.00–$75.00/ Pieza\nAbiadura handiko olio esentzial erdi automatikoa perfume kosmetika botila betetzeko makina Shanghai\nAEBetako $419.00–$774.00/ Ezarri\nenpresa txiki erdi automatikoa 1 litroko garagardo zukua plastikozko esne botila ura botilatutako perfumea betetzeko makina\nYTK markako edari esnea oliba freskagarri kopa cbd botilatutako perfume olioa ura cbd betetzeko makina likidoa\nAEBetako $332.00–$352.00/ Pieza\nTxinako 19 ekipamendua Enpresa txikientzako perfume botila betetzeko makina txikietarako


Koxka bat zabalago | EIBZko liburutegia\nKoxka bat zabalago\n2012/11/29 -n liburutegia-kargitaratuta\nJuan Luis Zabala / 2012-11-22 / 1.327 hitz\nBernardo Atxagak beste pauso bat eman du bere lana munduan zabaltzeko bidean. ‘Zazpi etxe Frantzian’-en itzulpena goiko mailara iritsi da Erresuma Batuko eta AEBetako hainbat sariketa eta zerrendatan.\nObabakoak-ekin duela ia 25 urte urratzen hasitako bideetan aurrera jarraituz, euskal literatura Euskal Herriko mugetatik kanpo ezagutarazi eta zabaltzeko zereginean «pauso bat harago» iritsi da Bernardo Atxaga Zazpi etxe Frantzian nobelaren (Pamiela, 2009) ingelesezko itzulpenarekin, Mari Jose Olaziregi Etxepare Euskal Institutuko Euskara Sustatu eta Hedatzeko zuzendariaren ustez, eta hala erakusten dute nobela horrek batez ere Erresuma Batuan eta AEBetan jasotako laudorio suharrek.\nErresuma Batuan, Foreign Fiction Prize sariko azken sei finalisten artean izan da aurten Seven Houses in France, Amos Oz eta Umberto Ecoren liburu berriekin lehian; AEBetan, Publisher Weekly aldizkariak urteko 18 liburu onenen artekotzat jo du oraindik orain, Alice Munroren Dear Life-rekin batera besteak beste. Izendapen horiek Atxagak «Letren Mundu Errepublika selekto horretan leku bat erdietsi duela» erakusten dutelakoan dago Olaziregi. «Liburuaren lehiakideak zeintzuk izan diren ikusita, izugarrizko arrakasta da».\nZazpi etxe Frantzian nobelaren ingeleserako itzultzaile Margaret Jull Costak uste du «kontalariaren ahotsa» dela Seven Houses in France izaten ari den arrakastaren giltzarri nagusietako bat; «Belgikako soldaduek ustiatzen ari diren jendearekiko eta izadiarekiko erakusten duten erabateko axolagabekeria erakusten duen kontalariaren ahots hori», zehazki. «Liburuak arrakasta handia izan du Erresuma Batuan eta AEBetan», komentatu du Jull Costak, «eta litekeena da arrakasta hori gure iragan kolonizatzailea gaitzat hartzearen ondorio izatea; baita gizakiok gizatiar izateari uzteko dugun erraztasuna erakustearen ondorio ere. Afrikako ilunpeen bihotzetatik kanpo ere gertatzen den kontua da, dudarik gabe. Baina arrakasta prosatik ere badatorkio, itxuraz horren soil eta erakargarria den arren hala kontatzen duenarengatik nola kontatzeko moduarengatik irakurlea zanpatuta uzten duen prosa horretatik».\nItzultzailearen iritzitik gertu dago Lourdes Otaegi ikerlariarena ere: «Liburu baten arrakastak badu osagai ausazkorik, jakina, baina beharbada anglosaxoientzat nabariagoa da liburu honen hizkeraren erregistro satirikoa. Errealismoaren itxurapean, aurpegia batere okertu gabe iradokitzen dituenek irakurlea asaldatzea dute helburutzat. Ezaxolaz bezala mintzatzen da egintza eta gertakari izugarriez, irakurleok asaldatzetik hausnarketara bideratzeko helburuz».\nIkuspegi horretatik begiratuta, Jonathan Swift-en A modest proposal ipuin ezaguna oroitarazi dio Otaegiri Atxagaren Zazpi etxe Frantzian obrak. «Swiftek, XVIII. mendeko Irlandako herriaren egoera miserablea erremediatzeko, urtebete inguruko haurrak elikagai gisa erabiltzeko errezeta sorta proposatu zuen, eta diskurtso guztiz arrazoitu batean, haren negatiboa seinalatu zuen: aberatsen hipokresia, ingelesen tirania eta irlandarren ezgaitasuna. Atxagaren obra honek ere beste horrenbeste egiten du, eta historikoki inperio kolonialez ari bada ere, irakurlearen interpretazioak beste testuinguru hurbilagoetara ekar dezake gogoeta».\nEz da oso bestelakoa itzulpenaren editoreetako baten ikuspegia, Briony Everroadena: «Gu oso harro gaude Atxagaren liburua Harvil Secker argitaletxean argitaratu dugulako [Random Housek bereganatutako argitaletxea da Harvil Secker]. Orriak bizi pasatzera bultzatzen zaituzten narrazioak idazten ditu, baina irakurlea pentsatzera bultzatuz, eta hori lortzen duten idazleak bakanak dira. Umorea gauza benetan ederra da idazle batengan, eta ez dago dudarik Bernardok baduela. Seven Houses in France-n, eragin birrintzailea du haren umoreak. Zirrara handia eragiten duen liburua da. Atxagak Afrikako kolonialismoaren aroa erakusten digu, talentu handiz. Ez du inolako alderaketarik egiten orainarekin, baina alderaketa horren ideia une oro dago gordea irakurlearen buruaren barruko gune batean».\nNolanahi ere, Jull Costak egindako itzulpena bera ere Seven Houses in France-ren arrakastaren arrazoien artean jarri behar da, Olaziregiren ustez. «Sarietan ere onartu izan da itzultzailearen lan ona», ohartarazi du. Jull Costaren itzulpena Oxford Weidenfeld Translation Prize sariketako finalisten artean izan da; azken urtean ingelesera egindako itzulpen lanik onenak saritzen ditu horrek.\nAtxagaren obraren nazioarteko harrera aztertuta, Erresuma Batua eta Italia izan dira Asteasun jaiotako idazleari harrerarik beroena egin diotenak, Olaziregik dioenez. «Erresuma Batuan, izugarri ongi joan dira ingelesera itzulitako lanak, egunkari eta aldizkari onenetan aipatua izan da, leku enblematikoetan azaldu. Duela aste batzuk, esaterako, Finantial Times-en ere elkarrizketa bat egin zioten. Italian, berriz, oso sari garrantzitsuak jaso ditu: Pavese poesia saria, Mondello eta Grinzanne Cavour. Prestigio handia du Italian, argitaletxe enblematiko baten bermeaz gain, Einaudirena».\nMundu anglosaxoian eta Italian ez ezik, Alemanian ere sumatu du Olaziregik euskal literaturaren inguruko interes eta jakin-min handia; ez soilik Atxagaren obraren inguruan, oro har euskal literaturaren inguruan baizik.\nSeven Houses in France laudatu duten kritikarietako batzuek nabarmendu dute nobela hori ez dagoela Euskal Herrian girotuta, eta pertsonaien artean ez dagoela euskal herritarrik; idazle on baten eleberri gisa irakurri behar dela, ez euskal idazle baten eleberri gisa; interesa kalitatean dagoela, ez exotismoan. Atxaga ez da iritsi den lekura iritsi euskal idazlea delako, Olaziregiren ustez. «Atxagak aurrera egin du idazle ona delako, bistan da. Inork ez dizkizu obrak etengabe itzuli eta argitaratuko ‘euskal’ idazlea zarelako, ongi idazten duzulako baizik. Hasieran exotikotasun eta desberdintasun marka izan daitekeen horrek, euskalduna izateak, nahitaezkoa du kalitatezko literatura, berarekin aurrera egingo baduzu. Euskaldunok oso interesgarriak garela onartuz ere, sorkuntzaz ari garenean, literaturaz kasu honetan, parametro literarioek dute lehentasuna».\nEz da Atxaga jatorriz euskaraz idatzitako literatura lanak mundu osora zabaltzen dituen idazle bakarra. Obabakoak duela ia 25 urte zabaltzen hasi zen bidean, gero eta handiagoa eta jariakorragoa da zirkulazioa. «Atxagaz gain, Kirmen Uribe ari da nazioartean oso bide deigarria egiten», Olaziregik dioenez. «Frantzian, Gallimard argitaletxearekin argitaratzen du; Japonian egon da oraintsu, Bilbao-New York Bilbao-ren itzulpena aurkezten; nobela hori beste sei hizkuntzatara itzultzear dago; ingelesez aurki aterako da… Espainiako merkatuan, Iban Zalduak bere lekua du: erregularki argitaratzen ditu itzulpenak argitaletxe komertzial ezagunetan, liburu horien kritikak kaleratzen dira; Eider Rodriguez ere ongi sartu da, kritika bikainekin, eta Harkaitz Canoren Twist oraintxe aterako da. Poesiari dagokionez, Rikardo Arregik ere badu bere izena nazioarteko poesia jaialdietan».\n«Politika sendo bat behar du itzulpenak»\nEuskal literaturak beste hizkuntza batzuetara izan dituen itzulpenen inguruko tesia egin du Elizabete Manterolak. Haren ustez, itzulpena «jatorrizko hizkuntzaren kulturatik» sustatu behar da merkatu berrietara iristeko.\nBeste arlo askotan bezala, nahiko berantiarra izan da euskal literatura itzulpenen bidezko kanporako zabalkuntzari dagokionez. Bernardo Atxagaren Obabakoak-ek narratiba arloko Espainiako Sari Nazionala eskuratzeak —1989an— bultzada handia eman zion euskal literaturaren itzulpengintzari. Gaur egun, duela 25 urte baino askoz ere liburu gehiago itzultzen da euskaratik beste hizkuntza batzuetara. 2010. urtera arte, 1.176 itzulpen argitaratu ziren euskaraz idatzitako liburuak abiaburu hartuta, 935 berrargitalpenak kontaduriatik kanpo utziz gero, Elizabete Manterola ikerlariak (Orio, Gipuzkoa, 1982) Euskal literatura itzuliaren katalogoa-n (www.ehu.es/ehg/eli/) eta Euskal literatura beste hizkuntza batzuetara itzulia. Bernardo Atxagaren lanen itzulpen moten arteko alderaketa doktore tesian jakinarazi duenez.\nEuskal liburuen kanporako itzulpengintzaz mintzatzean, ez da ahaztu behar itzultzen denaren zati handi bat ez dela Euskal Herritik ateratzen. «Itzuli egiten da, baina zein da gure merkatua?», dio Manterolak. «Kanporako itzultzen da, ala hemen barruan gelditzen dira liburuak? Ez da gauza bera itzulpen bat Alberdaniarekin argitaratzea edo Alfaguararekin, adibidez. Alberdaniak argitaratutako itzulpena liburu dendetan euskal literaturaren sailean sailkatuta geratuko da; Alfaguarak argitaratutakoa, gaztelaniazko edo Espainiako literaturaren sailean». Euskal Herriko mugak ez ezik Espainiakoak ere gainditzen dituzten liburuak idazle bakan batzuenak baino ez dira, oraingoz.\nTesian aztertu dituen gaien artean, autoitzulpenaren eta itzulpen alografoaren —egilea ez den norbaitek egindako itzulpenaren— arteko aldea dago. «Autoitzulpenean, egileak askatasun handiagoa du aldaketak egiteko, testua berea baita», Manterolaren iritziz. «Tesia egitean, dena den, Atxagaren itzulpenen kasua aztertu dut, batik bat», ohartarazi du, «eta Atxagaren kasuan, itzulpenaren egile gisa beste norbait ageri denean ere, gauza jakina da erabaki denen atzean Atxaga bera dagoela, behintzat aldaketa handiak egon direnean. Itzultzaileek ez dute eskumenik izaten horrelako aldaketak egiteko».\nBeste hizkuntza batera itzultzean, zuzeneko itzulpena «beti da egokiagoa», Manterolaren ustez, zubi hizkuntza baten bidez egindakoa baino. «Baina hori ez da nahikoa. Zuzeneko itzulpenak babes bat ere behar du. Nik liburu bat itzul dezaket zuzenean, baina gero inolako promozio lanik ez badago eta liburua testuinguru ezezagun batean inolako babesik gabe agertzen bada, normalean ez da inora iritsiko. Itzulpena egitea erraza izan daiteke, baina merkatu berri batean sartzea zailagoa da, konplikatuagoa. Itzulpen politika sendo batzuen barruan kokatu behar dira itzulpenak, eta gure kasuan, hizkuntza gutxitu baten kasuan, hizkuntza nagusiago batzuetara itzulitakoan kontuan hartu behar da hizkuntza nagusiago horiek ez dutela eskatzen euskarazko literatura itzulirik. Horregatik, jatorrizko hizkuntzaren kulturatik bultzatu behar dira itzulpenak, ezagutza eta zabalkunde minimo bat lortuko bada. Itzulpenak itzulpen politika sendo baten barruan egon behar du».\nAlemaniako Pahl Rugenstein argitaletxeak euskal literaturari eskainitako sailari eredugarri irizten dio. «Urtero euskarazko bi libururen itzulpenak argitaratzeko asmoarekin hasi zuten saila, eta itzulpen horiek nolabaiteko testuinguru batean kokatzen dituzte».\nKategoria Berria egunkaria, Literatura, etiketak 2012, Atxaga, Berria, Elizabete Manterola Itzulpenak, Juan Luis Zabala, Literatura by liburutegia. Gorde lotura.


Langile bat hil da Bilboko portuan | Ekonomia | Berria\nPunta Luceroko arrobi zaharrean ari zen lanean 41 urteko gizonezko bat kamioi batek harrapatu duenean.\nBilboko portuko irudi bat. / BERRIA\nEguerdiko hamabiak inguruan gertatu da ezbeharra. Bilboko portuko arduradunek azaldu dutenez, Punta Luceroko arrobi zaharrra egonkortzeko lanetan ari zen langile bat kamioi batek harrapatu duenean. Bilboko Portuak argitu duenez, Viuda de Sanz enpresakoa zen langilea.\nArduradunek zehaztu dute gertatutakoa argitzeko lanetan ari direla. Geratutakoa salatu du EH Bilduk.\nLangile bat hil da Bilboko portuan; laugarrena azken hiru urteetan. #PrekarietaterikEz pic.twitter.com/W9DbCZbN9c\n— EH Bildu Bilbo (@ehbildubilbo) 2018(e)ko ekainaren 13(a)